**Mór Városi Önkormányzat Képviselő-testületének**

**144/2021. (III.19.) határozata**

**Mór Város közigazgatási területén menetrend szerinti helyi autóbuszos személyszállítási szolgáltatás ellátására vonatkozó pályázat kiírása tárgyában**

A Kormány által 27/2021. (I. 29.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

Mór Városi Önkormányzat a személyszállítási szolgáltatásokról szóló 2012. évi XLI. törvény 23. §-a alapján a határozat mellékletét képező tartalommal pályázatot ír ki Mór Város közigazgatási területén menetrend szerinti helyi autóbuszos személyszállítási szolgáltatás ellátására 2021. szeptember 1-jétől 5 év időtartamra, mely a felek megállapodása szerint 2 évvel meghosszabbítható.

A határozat mellékletét képező pályázati felhívást, valamint az ahhoz tartozó pályázati kiírást jóváhagyom.

Határidő: 2021.03.31.

Felelős: polgármester ( Városfejlesztési és -üzemeltetési Iroda)

Fenyves Péter Dr. Taba Nikoletta

polgármester jegyző

144/2021 (III.19.) határozat melléklete

**Pályázati felhívás**

**Mór Város közigazgatási területén menetrend szerinti helyi autóbuszos személyszállítási közszolgáltatás ellátására**

Kiíró: Mór Városi Önkormányzat a személyszállítási szolgáltatásokról szóló 2012. évi XLI. törvény 23.§ szerint pályázatot ír ki Mór Város közigazgatási területén menetrend szerinti helyi, autóbuszos személyszállítás közszolgáltatási szerződés keretében történő ellátására.

**I. A pályázat kiírójának neve, címe, elérhetőségei**:

A Kiíró adatai:

**Mór Városi Önkormányzat**

8060 Mór, Szent István tér 6.

Tel: +36 22/560-861

Email: morph@mor.hu

Képviseli: Fenyves Péter polgármester

Kapcsolattartó: Csordás Mónika városfejlesztési ügyintéző

**II. Az eljárás tárgya**

A Pályázat tárgya: Mór város közigazgatási területén menetrend szerinti helyi autóbuszos személyszállítási közszolgáltatás ellátása közszolgáltatási szerződés keretében, továbbá hozzá kapcsolódóan a szükséges menetrenddel kapcsolatos információk, jegyek és bérletek árusításának biztosítása. A szolgáltatás ellátáshoz legalább 3 db autóbusszal kell rendelkezni.

A személyszállítást meghatározott menetrend szerint kell végezni. A részletes követelményrendszert, a pályázaton való részvétel feltételeit, valamint a pályázat benyújtásához szükséges információkat a pályázati kiírás tartalmazza.

**III. A pályázaton való részvétel feltételei**

**3.1. A pályázat**

A pályázati eljárást a Kiíró a személyszállítási szolgáltatásokról szóló 2012. évi XLI. törvény 23. §-a szerint folytatja le.

A pályázat teljesítés helye: Mór város közigazgatási területe

**3.2. Részvételi feltételek**

A pályázat nyílt, azon pályázóként részt vehetnek belföldi vagy külföldi székhelyű gazdálkodó szervezetek. Az Európai Gazdasági Térségen kívüli székhelyű szolgáltató a pályázaton abban az esetben vehet részt, ha országában is biztosított a menetrend szerinti autóbusz-közlekedésben a nemzeti elbánás a külföldiek számára. Közszolgáltatási Szerződés csak a nemzeti vagyonról szóló 2011. évi CXCVI. törvény szerint átlátható szervezetnek minősülő közlekedési szolgáltatóval köthető.

**3.3. Főbb pályázati, alkalmassági feltételek**

A pályázónak - konzorcium esetén annak egyik tagjának - a személyszállítási szolgáltatásokról szóló 2012. évi XLI. törvény 10. § (1) és (2) bekezdésében megjelölt autóbuszos személyszállító engedéllyel, valamint a kiírásban megjelölt, megfelelő, autóbusszal végzett személyszállítási gyakorlattal kell rendelkeznie. A pályázati kiírás további szakmai és egyéb alkalmassági feltételeket is tartalmaz.

A pályázaton való részvétel részletes feltételeit a pályázati kiírás tartalmazza, így különösen a részvételre az jogosult, akivel szemben nem állnak fenn a pályázati kiírásban foglalt kizáró okok, és megfelel a pályázati kiírásban meghatározott műszaki, szakmai és pénzügyi alkalmassági feltételeknek.

**IV. A pályázati kiírás beszerzésének feltételei**

A dokumentáció a pályázat benyújtási határidejéig ingyenesen elérhető, letölthető: Mór város honlapjáról (www.mor.hu, továbbá személyesen Móri Polgármesteri Hivatal Városfejlesztési és -üzemeltetési Irodán (8060 Mór Szt. István tér 6.) hétfő-csütörtök: 8-16 óra, illetve péntek: 8-12 óra között).

**V. A pályázat benyújtásának határideje, módja:**

A pályázatokat Hivatalos Értesítőben történő megjelenést követő 60. nap 12:00 óráig,

amennyiben ez a nap munkaszüneti vagy ünnepnap, az ezt követő első munkanap 12:00 óráig,

a Móri Polgármesteri Hivatal Városfejlesztési és -üzemeltetési Irodára (8060 Mór Szt. István tér 6.) kell benyújtani. „PÁLYÁZAT – Mór Város közigazgatási területén menetrend szerinti helyi autóbuszos személyszállítás - közszolgáltatás” „*Nem bontható fel a pályázatbontás kezdete előtt!”* megjelölés feltüntetésével zárt borítékban, egy eredeti papíralapú példányban, továbbá 1 elektronikus példányban (CD,DVD) kell benyújtani. Magyar nyelven, személyesen, illetve meghatalmazott útján, futárral vagy postai úton (tértivevénnyel) kell benyújtani úgy, hogy az ajánlat az ajánlattételi határidőn belül megérkezzék.

**VI. Az elbírálás ideje, módja és szempontjai:**

A pályázat eredményének értékelése a 2021. júniusi soros képviselő-testületi ülésen történik. A pályázati kiírásban meghatározott alkalmassági követelmények és bírálati szempontok alapján az összességében legelőnyösebb ajánlatot benyújtó pályázóval köthető meg a Közszolgáltatási Szerződést.

**VII. A szerződéskötés tervezett legkésőbbi időpontja:**

2021. július 31.

**VIII. A közszolgáltatás megkezdésének határnapja:**

2021. szeptember 1. napja

**IX. A szerződés időtartama:**

2021. szeptember 1-től kezdődően 5 év, amely a felek megállapodása szerint további 2 évvel meghosszabbítható.

**X**. **A pályázat benyújtásával kapcsolatos információ kérhető:**

Telefonon: 06 22/560-861

Személyesen a Móri Polgármesteri Hivatal Városfejlesztési és -üzemeltetési Iroda, (8060 Mór Szt. István tér 6.)

**XI. Egyéb információk:**

A szolgáltatás egy részére pályázni nem lehet, egy pályázó csak egy ajánlatot tehet. A pályázatok beadása előtt, előre egyeztetett időpontban konzultációs és helyszíni bejárási lehetőséget biztosítunk. A pályázati felhívást a Magyar Közlöny mellékleteként megjelenő Hivatalos Értesítőjében, Mór Városi Önkormányzat honlapján (www.mor.hu), valamint a helyben szokásos módokon (a város hirdetőtáblája) tesszük közzé.

**Mór Városi Önkormányzat**

PÁLYÁZATI KIÍRÁS

**„Mór Város közigazgatási területén menetrend szerinti helyi autóbuszos személyszállítási Közszolgáltatás Ellátására”**

tárgyában indított pályázati eljáráshoz

**Mór, 2021. március**

**I. PÁLYÁZATI KIÍRÁS**

Mór város közigazgatási területén menetrend szerinti helyi autóbuszos személyszállítási közszolgáltatási szerződés keretében történő ellátása.

Mór Városi Önkormányzat (a továbbiakban: Kiíró/Ellátásért felelős) a személyszállítási szolgáltatásokról szóló 2012. évi XLI. törvény 23.§ rendelkezései alapján Mór város közigazgatási területén menetrend szerinti helyi autóbuszos személyszállítási tevékenység ellátására közszolgáltatási szerződés keretében történő ellátására pályázatot ír ki.

**II. Általános információk**

***II.1. A Kiíró neve, címe, telefon-, és email elérhetősége***

Mór Városi Önkormányzat

8060 Mór, Szent István tér 6.

Tel: +36 22/560-861

Email: morph@mor.hu

Képviseli: Fenyves Péter polgármester

Kapcsolattartó: Csordás Mónika városfejlesztési ügyintéző

***II.2. Az eljárás tárgya:***

Mór város közigazgatási területén menetrend szerinti helyi autóbuszos személyszállítási tevékenység ellátására közszolgáltatási szerződés keretében, ezen kívül a szükséges menetrenddel kapcsolatos információk nyújtása, jegyek és bérletek árusításának biztosítása. A személyszállítást előre meghatározott menetrend szerint kell végeznie. A részletes követelményrendszert, az alkalmassági feltételrendszert, a pályázaton való részvétel feltételeit, valamint a pályázat benyújtásához szükséges információkat a Pályázati kiírás tartalmazza. A pályázati kiírás tárgyát képező menetrendet a 4.számú melléklet tartalmazza.

***II.3. A szerződés típusa:***

Közszolgáltatási szerződés

***II.4. A szerződés időtartama:***

Kiíró a nyertes szolgáltatóval a közszolgáltatási szerződést 2021. szeptember 1. – 2026. augusztus 31. napjáig terjedő időszakra, 5 évre köti, amely a felek megállapodása szerint további 2 évvel meghosszabbítható.

***II.5. A teljesítés helye:***

Mór város közigazgatási területe.

***II.6. A szolgáltatás megkezdésének időpontja:***

2021. szeptember 1.

***II.7. A szolgáltatás befejezésének időpontja:***

2026. augusztus 31.

***II.8. A pályázat benyújtásának határideje, helye:***

Határideje: Hivatalos Értesítőben történő megjelenést követő 60. nap 12:00 óráig.

Amennyiben ez a nap munkaszüneti vagy ünnepnap, az ezt követő első munkanap 12:00 óráig

Helye: Móri Polgármesteri Hivatal, 8060 Mór, Szent István tér 6.

***II.9. Az eredményhirdetés tervezett legkésőbbi időpontja:***

A Képviselő-testület 2021. június soros ülése

***II.10. Szerződéskötés tervezett legkésőbbi időpontja:***

2021. július 31.

***II.11. Elbírálás módja és szempontja:***

A Pályázati kiírásban meghatározott alkalmassági követelmények és bírálati szempontok alapján a Kiíró az összességében legelőnyösebb ajánlatot benyújtó Pályázóval köt szerződést.

***II.12. A Pályázati kiírás beszerzésének feltételei:***

A dokumentáció a pályázat benyújtási határidejéig ingyenesen elérhető, letölthető: Mór város honlapjáról (www.mor.hu), továbbá személyesen Móri Polgármesteri Hivatal Városfejlesztési és -üzemeltetési Irodán (8060 Mór Szt. István tér 6.) hétfő-csütörtök: 8-16 óra, illetve péntek: 8-12 óra között.

***II.13. Részvételi lehetőségek:***

A pályázat nyílt, egyfordulós. A pályázaton pályázóként részt vehetnek azon belföldi vagy külföldi székhelyű gazdálkodó szervezetek, melyek megfelelnek a pályázati dokumentációban foglalt (pénzügyi, gazdasági, műszaki) feltételeknek. Az Európai Gazdasági Térségen kívüli székhelyű szolgáltató a pályázaton abban az esetben vehet részt, ha országában is biztosított a menetrend szerinti autóbusz közlekedésben a nemzeti elbánás a külföldiek számára. Közszolgáltatási szerződés csak a nemzeti vagyonról szóló 2011. évi CXCVI. törvény szerint átlátható szervezetnek minősülő közlekedési szolgáltatóval köthető.

***II.14. Egyéb információk****:* A szolgáltatás egy részére pályázni nem lehet, egy pályázó csak egy ajánlatot tehet.

**III. PÁLYÁZATTAL KAPCSOLATOS EGYÉB INFORMÁCIÓK**

***III.1. A tevékenység végzésének jogszabályban meghatározott és egyéb feltételei***

Pályázó a tevékenységét a mindenkor hatályos jogszabályi előírásoknak és jelen pályázati kiírásban, valamint a megkötendő közszolgáltatási szerződésben foglaltak feltételeknek megfelelően köteles végezni.

Az autóbusszal végzett menetrend szerinti helyi személyszállítási szolgáltatás végzésének feltételeit az alábbi jogszabályok tartalmazzák:

- a személyszállítási szolgáltatásokról szóló 2012. évi XLI. törvény,

- az Európai Parlament és Tanács 1370/2007/EK rendelete,

- az Európai Parlament és Tanács 181/2011/EU rendelete,

- az autóbuszos személyszállítási szolgáltatásnak a 181/2011/EU rendeletben nem szabályozott részletes feltételeire, az abban foglaltak alóli mentességekre, az autóbuszos személyszállítási szolgáltatási feltételekre, valamint a közúti személyszállítási üzletszabályzatra vonatkozó szabályokról szóló 213/2012. (VII. 30.) Korm. rendelet,

- a közúti közlekedésről szóló 1988. évi I. törvény,

- 30/1988. (IV. 21.) MT rendelet a közúti közlekedésről szóló 1988. évi I. törvény végrehajtásáról,

- a közúti járművek forgalomba helyezésének és forgalomban tartásának műszaki feltételeiről szóló 6/1990. (IV. 12.) KöHÉM rendelet,

- a közúti közlekedési szolgáltatásokról és a közúti járművek üzemben tartásáról szóló 89/1988. (XII. 20.) MT rendelet,

- a díj ellenében végzett közúti árutovábbítási, a saját számlás áruszállítási, valamint az autóbusszal díj ellenében végzett személyszállítási és a saját számlás személyszállítási tevékenységről, továbbá az ezekkel összefüggő jogszabályok módosításáról szóló 261/2011. (XII. 7.) Korm. rendelet,

- az Európai és Parlament és Tanács 1073/2009/EK rendelete.

Pályázó pályázatának benyújtásával elismeri, hogy tisztában van a teljesítésre kiható hatályos jogszabályokkal és pályázatát ezek figyelembevétele és ismerete mellett állította össze.

A tevékenység ellátásához szükséges hatósági engedélyek folyamatos megléte a Pályázó kötelezettsége. A Pályázó tevékenységét úgy köteles megszervezni, hogy az biztosítsa a szolgáltatások minőségével szemben támasztott elvárások teljesítését, a tevékenységre vonatkozó jogszabályi előírások és hatósági követelmények maradéktalan betartását.

**III.2. A pályázóval szemben támasztott minimális közszolgáltatási követelmények**

a) A Pályázó a menetrendi struktúrát a 2020. október 1. napján érvényes vonalhálózat és menetrend (4.számú melléklet), teljesítményadatai biztosítása mellett köteles kialakítani.

b) A Pályázó a közszolgáltatási feladatát a mindenkor érvényes menetrend teljesítéséhez szükséges darabszámú és kapacitású autóbusszal az elvárható utazási kényelem biztosításával köteles ellátni.

c) Pályázó a közszolgáltatást 2021. évben a jelenleg hatályos jegy- és bérletárakon nyújthatja maximálisan vagy attól kedvezőbben. Tájékoztatjuk a Pályázót, hogy az önkormányzat megalkotta a helyi utazási támogatásról szóló 15/2021. (III.3.) önkormányzati rendeletet, mely amely szeptember 1-től hatályos. Továbbá Pályázó köteles a jegyek és bérletek árusítását a szolgáltatást igénybe vevők részére biztosítani.

d) A Pályázónak a szolgáltatásait igénybevevők tájékoztatása érdekében a megállóhelyeken menetrendi hirdetményeket kell elhelyezni, melyeken – összhangban a hatályos menetrenddel, illetőleg vonalhálózattal –, fel kell tünteti a megállóhely nevét, az adott megállóhelyről induló járat/járatok számjelét, a járat/járatok útvonalát, valamint az indulási időket. A hirdetményen ezen kívül szerepelni kell a szolgáltató folyamatosan elérhető telefonszámának, illetve a honlapja címének.

Amennyiben a nyertes Pályázó webes elérhetőséggel, telefonos applikáció letöltési lehetőséggel rendelkezik, ezek pontos letöltési forrását jól látható helyen fel kell tüntetnie a járműveken.

A nyertes Pályázó részletesen köteles bemutatni pályázatában, hogy milyen módon kívánja teljesíteni a szolgáltatást.

**III.3. A szolgáltató tevékenységét érintő más szolgáltató jogosultságairól való tájékoztatás**

A VOLÁNBUSZ Közlekedési Zrt. (1091 Budapest, Üllői út 131.) Mór Város közigazgatási területére is kiterjedően helyközi (elővárosi, illetve regionális) menetrend szerinti autóbuszos személyszállítási közszolgáltatást nyújt a gazdasági és közlekedési miniszterrel kötött szerződése alapján.

**IV. A SZOLGÁLTATÓ BIRTOKÁBA VAGY HASZNÁLATÁBA KERÜLŐ LÉTESÍTMÉNYEK, ESZKÖZÖK MEGHATÁROZÁSA, MŰKÖDTETÉSÜK ÉS HASZNÁLATUK FELTÉTELEI**

A szolgáltatás lebonyolítását szolgálják a városi közúthoz kapcsolódó autóbuszmegállók, amelyek az Ellátásért felelős tulajdonát képezik és a Szolgáltató (nem kizárólagos) használatába kerülnek.

Az Ellátásért felelős tulajdonában lévő megállóhelyek és a kezelésében lévő közutak takarítása, hó- és síkosság mentesítése, az Ellátásért felelős kötelezettsége.

**V. A PÁLYÁZÓK KÖRE**

A pályázat nyílt, egyfordulós. A pályázaton pályázóként részt vehetnek azon belföldi vagy külföldi székhelyű gazdálkodó szervezetek, melyek megfelelnek a pályázati dokumentációban foglalt (pénzügyi, gazdasági, műszaki) feltételeknek. Az Európai Gazdasági Térségen kívüli székhelyű szolgáltató a pályázaton abban az esetben vehet részt, ha országában is biztosított a menetrend szerinti autóbusz közlekedésben a nemzeti elbánás a külföldiek számára. A pályázónak a nemzeti vagyonról szóló 2011. évi CXCVI. törvény szerint átlátható szervezetnek kell minősülnie.

A pályázat nyelve: magyar.

**V. 1. Kizáró okok**

A./ Az eljárásban nem vehet részt, illetve az eljárásból kizárásra kerül az a Pályázó, aki, illetve alvállalkozója:

a) végelszámolás alatt áll, vagy vonatkozásában csődeljárás elrendeléséről szóló bírósági végzést közzétettek, vagy az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;

b) tevékenységét felfüggesztette vagy akinek tevékenységét felfüggesztették;

c) gazdasági, illetve szakmai tevékenységével kapcsolatban jogerős bírósági ítéletben megállapított bűncselekményt követett el, amíg a büntetett előélethez fűződő hátrányok alól nem mentesült; vagy akinek tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. §-a (2) bekezdés b), c), e) vagy g) pontja alapján a bíróság jogerős ítéletében korlátozta, az eltiltás ideje alatt, vagy ha a Pályázó tevékenységét más bíróság hasonló okból és módon jogerősen korlátozta;

d) korábbi - három évnél nem régebben lezárult - pályázati eljárásban hamis adatot szolgáltatott és ezért az eljárásból kizárták, vagy a hamis adat szolgáltatását jogerősen megállapították, a jogerősen megállapított időtartam végéig;

e) az államháztartásról szóló 2011. évi CXCV. törvény 50. § -ban foglaltaknak nem felel meg

f) a Büntető Törvénykönyvről szóló 2012. évi C. törvény (Btk.) szerinti bűnszervezetben részvétel - ideértve bűncselekmény bűnszervezetben történő elkövetését is -, vesztegetés, az európai közösségek pénzügyi érdekeinek megsértése, illetve pénzmosás bűncselekményt, vagy személyes joga szerinti hasonló bűncselekményt követett el, feltéve, hogy a bűncselekmény elkövetése jogerős bírósági ítéletben megállapítást nyert, amíg a büntetett előélethez fűződő hátrányok alól nem mentesült;

g) egy évnél régebben lejárt adó-, vámfizetési vagy társadalombiztosítási járulékfizetési kötelezettségének -a letelepedése szerinti ország vagy a Kiíró székhelye szerinti ország jogszabályai alapján - nem tett eleget, kivéve, ha megfizetésére halasztást kapott;

h) az adott eljárásban előírt adatszolgáltatási kötelezettség teljesítése során olyan hamis adatot szolgáltat, vagy hamis nyilatkozatot tesz, amely a verseny tisztaságát veszélyezteti

i) gazdasági vagy szakmai tevékenységével kapcsolatban - öt évnél nem régebben meghozott - jogerős bírósági ítéletben megállapított jogszabálysértést követett el;

j) a tisztességtelen piaci magatartás és a versenykorlátozás tilalmáról szóló 1996. évi LVII. törvény 11. §-a, vagy az Európai Közösséget létrehozó szerződés 81. cikke szerinti -öt évnél nem régebben meghozott - jogerős és végrehajtható versenyfelügyeleti határozatban vagy a versenyfelügyeleti határozat bírósági felülvizsgálata esetén a bíróság jogerős és végrehajtható határozatában megállapított és bírsággal sújtott jogszabálysértést követett el versenyeztetési eljárás során; illetőleg ha az ajánlattevő ilyen jogszabálysértését más versenyhatóság vagy bíróság - öt évnél nem régebben - jogerősen megállapította, és egyúttal bírságot szabott ki;

k) korábbi - öt évnél nem régebben lezárult - közbeszerzési eljárás, vagy pályázat alapján vállalt szerződéses kötelezettségének megszegését jogerős közigazgatási, illetőleg bírósági határozat megállapította;

l) a letelepedése szerinti ország nyilvántartásában nincs bejegyezve;

m) gazdasági, illetőleg szakmai tevékenységével kapcsolatban öt évnél nem régebben meghozott jogerős bírósági ítéletben megállapított jogszabálysértést követett el;

n) tekintetében a következő feltételek valamelyike megvalósul:

1. nem EU-, EGT- vagy OECD-tagállamban, vagy olyan államban rendelkezik adóilletőséggel, mellyel Magyarországnak kettős adózás elkerüléséről szóló egyezménye van, vagy;

2. a közszolgáltatási szerződéssel kapcsolatban megszerzett jövedelme az adóilletősége szerinti országban kedvezményesebben adózna (a jövedelemre kifizetett végleges, adó-visszatérítések után kifizetett adót figyelembe véve), mint ahogy a gazdasági szereplő az adott országból származó belföldi forrású jövedelme után adózna. Ennek a feltételnek nem kell eleget tennie a gazdasági szereplőnek, ha Magyarországon bejegyzett fióktelepe útján fogja teljesíteni a közszolgáltatási szerződést és a fióktelepnek betudható jövedelemnek minősülne a szerződés alapján kapott jövedelem;

3. olyan nem szabályozott tőzsdén jegyzett társaság, amelynek a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3.§ 38. pontja szerinti tényleges tulajdonosa nem megismerhető;

4. az eljárásban nem lehet pályázó az a gazdasági szereplő, amelyben közvetetten vagy közvetlenül több mint 25%-os tulajdoni résszel vagy szavazati joggal rendelkezik olyan gazdasági társaság, amelynek tekintetében az előző három alábontott bekezdésben meghatározott feltételek fennállnak. Amennyiben a több mint 25%-os tulajdoni résszel vagy szavazati hányaddal rendelkező gazdasági társaság, társulásként adózik, akkor az ilyen társulás tulajdonos társaságaira vonatkozóan kell a feltételt megfelelően alkalmazni;

o) külföldi székhelyű pályázó esetén az országában a menetrend szerinti autóbusz közlekedésben a nemzeti elbánás a külföldiek számára nem biztosított;

p) az Innovációs és Technológiai Minisztérium Közlekedési Hatósági Ügyekért Felelős Helyettes Államtitkársággal szemben fennálló fizetési kötelezettségének nem tett eleget, kivéve, ha a megfizetésre halasztást kapott;

q) a nemzeti vagyonról szóló 2011. évi CXCVI. törvény 3. (1) bekezdés 1. pontjában rögzített szempontok alapján nem minősül átlátható szervezetnek;

r) jelen pályázati eljárás során hamis adatot szolgáltat vagy hamis nyilatkozatot tesz.

Igazolás módja:

A pályázónak és alvállalkozójának a pályázatában nyilatkoznia kell arról, hogy nem tartozik a fenti pontokban meghatározott kizáró okok hatálya alá. (2. számú melléklet)

B./ Az eljárásban nem lehet Pályázó, alvállalkozó, illetve az eljárásból kizárásra kerül, aki lejárt adó-, vámfizetési vagy társadalombiztosítási járulékfizetési kötelezettségének - a letelepedése szerinti ország vagy a Kiíró székhelye szerinti ország jogszabályai alapján - nem tett eleget, kivéve, ha megfizetésére halasztást kapott.

Igazolás módja:

A Pályázónak és alvállalkozójának a pályázatához csatolni kell az érintett ország illetékes hatóságainak – magyarországi letelepedésű Pályázónak a Nemzeti Adó- és Vámhivatal által kiállított együttes – az ajánlat benyújtásának napjától visszaszámított, 2 hónapnál nem régebbi igazolását arról, hogy nem tartozik a fenti pontban meghatározott kizáró okok hatálya alá. Kiíró fentiek igazolására elfogadja a Nemzeti Adó- és Vámhivatal hivatalos honlapjának Főlap / Adatbázisok / Köztartozásmentes adózók / Egyszerű lekérdezés / Köztartozásmentes adózók egyszerű lekérdezése menüpontjából (<http://www09.nav.gov.hu/nav/adatbazisok/koztartozasmentes/egyszeru_lekerdezes>) nyomtatott egyszerű igazolást arról, hogy Pályázó és alvállalkozója szerepel a köztartozásmentes adózói adatbázisban

**V.2. Pénzügyi alkalmassági feltételek:**

A./ Pályázó a szerződés teljesítésére alkalmatlan, ha a Pályázó 2019. december 31-én a saját tőkéje nem érte el a 3 millió forintot.

*Igazolás módja:* A Pályázónak 2019. üzleti évekre vonatkozóan a számviteli törvénynek megfelelő beszámolója egyszerű másolatban, amennyiben a letelepedés szerinti ország joga nem írja elő a beszámoló közzétételét, úgy a Pályázó képviselőjének cégszerűen aláírt nyilatkozatának csatolása szükséges a saját tőkéjének 2019. december 31. napi mértékéről.

B./ Pályázó a szerződés teljesítésére alkalmatlan, ha 2020. január 1. napját követően bármely bankszámláján több mint 30 napos sorbanállás fordult elő.

*Igazolás módja:* Pályázónak a cégjegyzékében szereplő valamennyi számlavezető pénzügyi intézménytől származó valamennyi bankszámlájáról szóló, nyilatkozata az alábbi tartalommal:

- valamennyi általa vezetett bankszámla száma

- mióta vezeti a bankszámlát

- számláján 2020. január 1-jét követően volt-e 30 napot meghaladó mértékű sorban állás

C./ A Pályázó a szerződés teljesítésére alkalmatlan, ha a szerződés teljes időtartama alatt nem rendelkezik teljes körű utas- és vagyonbiztosítással kötött felelősségbiztosítással.

*Igazolás módja:* A Pályázónak a pályázatához csatolnia kell a meglévő utasbiztosítás fennállásáról szóló igazolást, illetve az utas- és vagyonbiztosítás megkötésére irányuló kötelezettségvállalást tartalmazó cégszerű nyilatkozatát.

**V.3. Műszaki és szakmai alkalmasság**

A./ A Pályázó a szerződés teljesítésére alkalmatlan, ha nem rendelkezik autóbuszos személyszállításra irányuló engedéllyel.

*Igazolás módja:* A Pályázónak a pályázatához csatolnia kell az Innovációs és Technológiai Minisztérium Közlekedési Hatósági Ügyekért Felelős Helyettes Államtitkárság által kibocsátott, az autóbuszos személyszállításra irányuló engedélyének másolatát.

B./ A Pályázó a szerződés teljesítésére alkalmatlan, ha nem rendelkezik 2019. és 2020. években minimum 2 db autóbusz bevonásával teljesített menetrend szerinti helyi vagy helyközi személyszállításra vonatkozó szerződéssel

*Igazolás módja:* A Pályázónak a referenciát a megbízó által kiállított igazolással, vagy a szerződés másolatának csatolásával kell igazolni. A kiadott igazolásnak az alábbi minimális tartalommal kell rendelkeznie:

- a megbízó, szerződő fél megnevezése

- szerződést kötő másik fél megnevezése (referencia igazolás jogosultja)

- szerződéssel érintett időtartam, futásteljesítmény

- a szerződésszerű teljesítés helye.

C./ A Pályázó a szerződés teljesítésére alkalmatlan, ha a Pályázó nem rendelkezik autóbusszal végzett személyszállítási szolgáltatásokra és/vagy a Pályázó vagy alvállalkozója nem rendelkezik járművek karbantartására, javítására vonatkozó auditált minőségirányítási rendszerrel (ISO 9001), illetve e feltételnek megfelelő szakműhellyel nincs érvényes javítási szerződése.

*Igazolás módja:* A Pályázónak a pályázatához csatolnia kell a minőségirányítási rendszerre vonatkozó, elismert minőségtanúsító intézmény által kiállított ISO vagy azzal egyenértékű, auditált tanúsítványt, vagy az Európai Unió más tagállamában bejegyzett szervezettől származó egyenértékű tanúsítvány egyszerű másolatát.

D./A 2021. évi menetrendek biztosítása érdekében Pályázónak rendelkeznie kell legalább 3 db (A szolgáltatás teljesítéséhez 2 autóbusz, amely biztosítja pályázati kiírás szerinti feladat ellátását. Szükséges továbbá minimum 1 db műszaki tartalék jármű, amelynek maximum 20 percen belül rendelkezésre kell állnia és járatot meg kell kezdenie) autóbusz üzemeltetési jogával a szerződés teljesítéséhez.

A szolgáltatás teljesítéséhez igénybe vett járművek legalább EURO III környezetvédelmi besorolással kell, hogy rendelkezzenek, azzal, hogy legalább a pályázatban vállalt átlagos környezetvédelmi besorolást a szerződés teljes időtartama alatt folyamatosan biztosítani kell.

*Igazolás módja:* A Pályázónak a pályázatához csatolnia kell a nyilatkozatát, amiben az alábbi szempontok szerint igazolnia kell, hogy a szolgáltatás ellátására alkalmas gépjárműpark a rendelkezésére áll vagy a szolgáltatás megkezdésének időpontjában rendelkezésre fog állni:

- az autóbuszok darabszámának meghatározása

- az autóbuszok típus összetétele, gyártó szerint

- az autóbuszok kapacitása, kora és futott kilométere

- az autóbuszok EURO norma szerinti besorolása.

- autóbuszok forgalmi engedélynek csatolása egyszerű másolatban

E./A Pályázó a szerződés teljesítésére alkalmatlan, ha nem nyilatkozik arról, hogy a szolgáltatás megkezdésekor jegy és bérletárusítás valamint utas tájékoztatás is történik. Ezen felül nyilatkozik, hogy az utas tájékoztatás érdekében honlapot működtet. A jegy és bérletárusítás az autóbuszon, és az arra alkalmas helyiségekben történhet, ahol biztosítja a bérletek elővételi megvásárlását is.

*Igazolás módja*: A Pályázó a szerződés teljesítésére alkalmatlan, ha a pályázathoz nem csatolja a nyilatkozatát arról, hogy a közszolgáltatás megkezdésekor rendelkezni fog a szolgáltatáshoz szükséges jegyekkel és bérletekkel. A nyilatkozatnak tartalmaznia kell, hogy a Pályázó az árusítást milyen formában kívánja működtetni.

**VI. TÁJÉKOZTATÁS A KORÁBBI SZOLGÁLTATÓ ÁLTAL NYÚJTOTT SZOLGÁLTATÁSOKRÓL, ANNAK TELJESÍTMÉNYEIRŐL, ÉS AZ ÁLTALA ALKALMAZOTT DÍJ- ÉS JEGYRENDSZERRŐL**

**Autóbusz vonalak**

A jelenlegi szolgáltató közszolgáltatási szerződés keretében 4 helyi vonalat működtet városunkban, 1; 1E; 1C; 1D jelzésekkel.

**A jelenlegi szolgáltató által végzett menetrend teljesítménye**

Az indított járatok száma; fizető kilométer-teljesítmény:

|  |  |  |
| --- | --- | --- |
| **Közlekedési naptípusok** | **Indított járatok száma (db)** | **Menetrendi futásteljesítmény (km)** |
| Iskolai előadási napokon | 26 | 328,5 |
| Tanszünetben munkanapokon | 22 | 311,8 |
| Szabadnapokon | 14 | 198,1 |
| Munkaszüneti napokon | 13 | 187,4 |

A helyi közlekedésben érvényes menetdíjak (Ft/db):

|  |  |
| --- | --- |
| Menetjegy | **220** |
| Egyvonalas havi általános bérlet | **4 140** |
| Tanuló-, nyugdíjas havi bérlet | **1 550** |

**VII. A PÁLYÁZATI ELJÁRÁS**

**VII.1. A pályázati eljárás módja:**

A pályázati felhívással induló nyílt eljárás, melyben a Kiíró a 2012. évi XLI. törvény szerinti módon dönt a pályázatokról. A 2012. évi XLI. törvény 23. § (3) bekezdésével összhangban a pályázat a verseny tisztaságát és átláthatóságát bárki számára biztosító módon zajlik. A Pályázónak jelen pályázati kiírásban meghatározott feltételeknek megfelelően kell elkészítenie és benyújtania pályázatát, amelynek egyben igazodnia kell a mindenkor hatályos jogszabályokhoz is. Kiíró jelen pályázati kiírásban foglalt bírálati szempontok alapján, és módon bírálja el az ajánlatokat.

A nyertes pályázóról a Képviselő-testület az illetékes bizottságok véleménye alapján dönt (a Pályázók alkalmassága, a pályázatok műszaki-szakmai tartalma, a bírálati szempontok és a kizáró okok figyelembe vételével). A pályázat nyertese az a Pályázó, aki vállalja a szakmai alkalmassági követelmények maradéktalan teljesítését, valamint az összességében legelőnyösebb ajánlatot tevő pályázó.

Kiíró a pályázat nyertesével, a személyszállítási szolgáltatásokról szóló 2012. év XLI. törvény jelenleg hatályos rendelkezéseinek megfelelő, kizárólagos jogot biztosító, 5 éves határozott időre szóló közszolgáltatási szerződést köt, amely a felek megállapodása szerint további 2 évvel meghosszabbítható.

Eredménytelen a pályázati eljárás, ha a pályázat benyújtására rendelkezésre álló határidőig nem érkezett be pályázat, vagy kizárólag érvénytelen pályázat érkezett. Eredménytelen az eljárás abban az esetben is, ha a Kiíró azt eredménytelennek nyilvánította.

Érvénytelen a pályázat, ha

1. az nem felel meg a pályázati felhívásban és a pályázati kiírásban meghatározott feltételeknek;

2. azt a pályázati felhívásban meghatározott ajánlattételi határidő lejárta után nyújtották be;

3. a Pályázó az ajánlatot nem cégszerűen írta alá.

Kiíró fenntartja magának a jogot, hogy:

1/ a pályázati eljárást indokolás nélkül eredménytelennek nyilvánítsa;

2/ a nyertes Pályázó visszalépése esetén a második helyezettel kössön szerződést.

Kiíró kijelenti, hogy az 1370/2007 EK rendelet 5. cikk (5) bekezdésével összhangban közvetlenül bízza meg a közszolgáltatással az általa kiválasztott és a feladatot vállaló közlekedési szolgáltatót, ha:

* a pályázati eljárás megfelelő pályázat hiányában eredménytelenül zárult, vagy;
* a szolgáltatás megkezdése a pályázati eljárás keretében kiválasztott közlekedési szolgáltatóval ellehetetlenült, vagy;
* a korábbi közlekedési szolgáltatóval megkötött közszolgáltatási szerződés azonnali vagy idő előtti felmondásának van helye, vagy;
* egyéb okból veszélybe került a közszolgáltatás folyamatossága.

A Kiíró a pályázati felhívást a pályázati határidő lejárta előtt bármikor visszavonhatja, amelyről a pályázati felhívás közzétételével megegyező helyeken a pályázati határidő lejárta előtt hirdetményt tesz közzé.

**VII.2. KIEGÉSZÍTŐ TÁJÉKOZTATÁS**

A Pályázók – a megfelelő ajánlattétel érdekében – a pályázati kiírásban foglaltakkal kapcsolatban írásban, e-mail vagy postai levél útján történő megkeresés formájában tehetnek fel kérdéseket legkésőbb 2021. május 15-ig. A pályázati eljárás során Kiíró csak írásos formában ad kiegészítő tájékoztatást a Pályázóknak.

Minden ilyen kiegészítő tájékoztatási kérelmet levélben vagy elektronikus levél formájában (e- mail) kell eljuttatni a jelen kiírás II.1. pontjában meghatározott címre, amelyen fel kell tüntetni a pályázati eljárás tárgyát. A Pályázó kizárólagos felelőssége, hogy a kiegészítő tájékoztatási kérelme megfelelő határidőben megérkezzen a megadott címre. A fent közölt határidő után benyújtott kérelmekre válasz nem adható.

A kérdésekre a Kiíró kizárólag írásban, legkésőbb a pályázat benyújtására előírt határidő lejárta előtt 3 nappal válaszol.

A kiegészítő tájékoztatás nem eredményezheti a pályázati felhívásban, valamint a kiírásban foglaltak módosítását. A kiegészítő tájékoztatások kézhezvételét a pályázóknak haladéktalanul vissza kell igazolniuk. A kiegészítő tájékoztatások kézhezvétele visszaigazolásának elmulasztása esetén a Pályázó nem hivatkozhat arra, hogy a kiegészítő tájékoztatásokat nem kapta meg hiánytalanul határidőre.

A telefonon érkező kérdésekre az esélyegyenlőség elvének megfelelően Kiírónak nem áll módjában választ adni.

**VII.3. TELJESSÉG ÉS PONTOSSÁG**

A Pályázó kötelessége, hogy tanulmányozza a pályázati kiírás valamennyi utasítását, a formanyomtatványokat, az összes feltételt és követelményt. A Pályázó kockázata és a pályázat érvénytelenségét vonja maga után, amennyiben a pályázó nem adja meg a pályázati kiírásban kért összes információt, és ha a benyújtott pályázat hiánypótlást követően sem felel meg a pályázati felhívás és a pályázati kiírás feltételeinek. A Pályázónak a pályázatában az 3.számú melléklet szerint nyilatkoznia kell a Pályázati kiírásban foglalt feltételek és kötelezettségek elfogadásáról.

**VII.4. A PÁLYÁZAT ELKÉSZÍTÉSÉNEK KÖLTSÉGEI**

A pályázat benyújtásával és elkészítésével kapcsolatban felmerült költségek kizárólag a Pályázót terhelik, azok semmilyen jogcímen nem ruházhatóak át a Kiíróra.

**VII.5. A PÁLYÁZAT NYELVE**

A pályázati eljárás nyelve a magyar. A pályázatban több nyelven szereplő iratok esetén minden esetben a magyar nyelvű az irányadó. Amennyiben bármely, a pályázathoz csatolt okirat, igazolás, nyilatkozat stb. nem magyar nyelven kerül kiállításra, úgy azt az ajánlattevő hitelesített magyar nyelvű fordításban is köteles becsatolni, egyébként a Kiíró annak tartamát nem veszi figyelembe az ajánlatok értékelése során.

**VII.6. HIÁNYPÓTLÁS**

Kiíró egy alkalommal, a hiánypótlási felhívás kiküldésétől számított maximum 5 napos határidővel hiánypótlási lehetőséget biztosít az előírt nyilatkozatok, igazolások utólagos csatolása vagy hiányosságainak pótlása vonatkozásában.

**VII.7. PÁLYÁZATI KÖTÖTTSÉG**

A pályázati kötöttség a pályázati határidő lejártától kezdődik. A Pályázó a pályázat benyújtásának határidejétől számított 90 naptári nap időtartamban kötve van ajánlatához.

**VII.8. Formai követelmények**

A pályázatot az alábbi formai követelményeknek megfelelően kell benyújtani:

a) A pályázatot 1 papíralapú példányban, továbbá 1 elektronikus példányban (CD,DVD) kell benyújtani.

b) A pályázatnak a megfelelő oldalszámokkal ellátott tartalomjegyzék szerint kell felépülnie, valamint a kötelezőként meghatározott dokumentumokat tartalmaznia kell.

c) A pályázatot magyar nyelven kell elkészíteni.

d) A pályázat minden tartalommal rendelkező oldalát sorszámozni kell, egyesével növekvő számsorrendben.

e) A pályázatot cégszerűen kell aláírni, illetve minden tartalommal rendelkező oldalát a cégjegyzésre jogosult vagy az általa felhatalmazott személy kézjegyével köteles ellátni. A pályázathoz csatolni kell a pályázat cégszerű aláírására jogosult aláírójának aláírási címpéldányát másolatban. Amennyiben a pályázatot nem a cégkivonat szerint képviseletre jogosult személy írja alá, úgy be kell nyújtani a pályázat aláírására vonatkozó meghatalmazás eredeti példányát, amelyet el kell látni mindkét fél (cégjegyzésre jogosult fél és meghatalmazott fél), továbbá két tanú aláírásával.

f) Külföldi székhelyű pályázó esetében a cégbejegyzési dokumentumokat, aláírási címpéldányt és a meghatalmazást hiteles fordításban kell benyújtani.

g) A lefűzött pályázati példányt becsomagolt állapotban kell benyújtani. A csomagolásnak biztosítani kell a következőket:

- egyértelműen látható legyen, hogy a csomag lezárását követően abból semmit ki nem vettek, és/vagy abba semmit be nem tettek;

- a csomagolás külső felületén megjelölhetőek legyenek a következő pontban felsorolt adatok.

h) A pályázatot tartalmazó csomagon fel kell tüntetni az alábbi adatokat és feliratokat:

- a Kiíró nevét;

- a Kiíró címét;

- a Pályázó nevét;

- a következő feliratot: *„PÁLYÁZAT – Autóbusszal végzett menetrend szerinti helyi személyszállítás - közszolgáltatás”*

- a következő feliratot: „*Nem bontható fel a pályázatbontás kezdete előtt!”*

i) A szakmai pályázatot az előírt tartalommal kell benyújtani.

**VII.9. A PÁLYÁZATOK BENYÚJTÁSÁNAK HELYE, MÓDJA ÉS IDEJE**

A pályázatokat Móri Polgármesteri Hivatal Városfejlesztési és -üzemeltetési Irodához (8060 Mór Szt. István tér 6.) (kapcsolattartó: Csordás Mónika városfejlesztési ügyintéző) kell benyújtani.

A pályázatokat személyesen, illetve meghatalmazott útján, futárral vagy postai úton (tértivevénnyel) kell benyújtani a jelen kiírásban meghatározott határidőig. A postai kézbesítés esetleges késedelmével kapcsolatos kockázatokat a Pályázó viseli.

A pályázat és a pályáztatási eljárás cselekményeinek nyelve a magyar.

Idegen nyelvű pályázat esetén a magyar nyelvű fordítását is a pályázathoz kell csatolni.

Az ajánlattételi határidő: A Magyar Közlöny mellékleteként megjelenő Hivatalos Értesítőben történő megjelenést követő 60. nap 12.00 óra. A Pályázó a pályázat benyújtása határidejének lejártáig módosíthatja, vagy visszavonhatja pályázatát.

A pályázati határidő lejártát követően érkező pályázatokat a Kiíró – felbontás nélkül - érvénytelennek nyilvánítja.

**VII.10. A PÁLYÁZATOK FELBONTÁSA**

A Kiíró a beérkezett pályázatokat az ajánlattételi határidőt követően, legkésőbb 3 munkanapon belül bontja.

A bontás helyszíne:

Móri Polgármesteri Hivatal Emeleti Kisterme (8060 Mór Szt. István tér 6.) (kapcsolattartó: Csordás Mónika városfejlesztési ügyintéző).

A pályázatbontáson a Pályázó képviselője, továbbá a Kiíró és az általa meghívott személyek vehetnek részt. Az ajánlatok felbontásakor a Kiíró a határidőig beérkezett pályázatokban szereplő felolvasólapok tartalmát olvassa fel és ismerteti, valamint megállapítja, hogy a pályázatok csomagolása szabályos és sértetlen-e, továbbá a pályázat az előírt példányszámban került-e benyújtásra.

**VII.11. A pályázat kötelező szakmai tartalma**

A pályázatot úgy kell összeállítani, hogy a Pályázati kiírásban foglalt valamennyi feltételnek és előírásnak való megfelelés a pályázatból ellenőrizhető és megállapítható legyen.

A pályázatnak kötelezően tartalmazni kell az alábbiakat:

a) A szerződés teljesítéséhez szükséges személyi és tárgyi feltételek bemutatása (műszaki felszereltség, járműpark és annak technikai bemutatása, valamint a járműpark tárolására alkalmas telephely(ek) bemutatása).

b) A pályázatban megajánlott járművek bemutatása.

c) Pályázó szervezeti felépítésének ábrája melyet a szolgáltatás során alkalmazni kíván.

d) Alkalmazandó utas tájékoztató és forgalomirányító rendszer, valamint forgalomtechnológia bemutatása és az utas tájékoztató rendszer esetleges fejlesztési tervei.

e) A Pályázó pályázatában mutasson be teljes költségkalkulációt az önkormányzat által fizetendő ellentételezéssel kapcsolatban, továbbá a IX.1. 4. pontban foglaltakra figyelemmel a nyereség mértékét feltüntetni szükséges.

**VII.12. A pályázatok érvényességének vizsgálata**

A Kiíró megvizsgálja, hogy a Pályázó pályázata érvényes-e. Érvénytelen a pályázat, ha:

a) azt a pályázati felhívásban meghatározott pályázati határidő lejárta után nyújtották be;

b) a Pályázót az eljárásból kizárták;

c) a Pályázó nem felel meg a szerződés teljesítéséhez szükséges alkalmassági követelményeknek;

d) egyéb módon nem felel meg a pályázati felhívásban és a pályázati kiírásban, valamint a jogszabályokban meghatározott feltételeknek.

**VII. 13. A PÁLYÁZATOK BÍRÁLATA**

A Kiíró az érvényes pályázatokat bírálja el, amelyek megfelelnek a kiírás feltételeinek. A bírálati folyamat végeredményeképpen kerül kiválasztásra a nyertes pályázat.

A pályázat elbírálási szempontrendszere:

A beérkezett pályázatokat Mór Városi Önkormányzat Képviselő-testületének illetékes bizottságai véleményezik, a Képviselő-testület dönt az összességében legelőnyösebb ajánlatról.

|  |  |  |  |
| --- | --- | --- | --- |
|  | **Bírálati szempont** | **Elérhető maximális pontszám** | **Súlyszám** |
| **1.** | Pályázó által igényelt, a közszolgáltatás ellátásáért fizetendő ellentételezés nettó mértéke 1 hasznos, menetrendi kilométerre vonatkozóan (nettó Ft/km) | 10 | 60 |
| **2.** | Járműállomány környezetvédelmi besorolása (EURO) | 10 | 5 |
| **3.** | Alacsonypadlós vagy alacsony belépésű járművek vállalt száma a szolgáltatás megkezdésekor (db) | 10 | 5 |
| **4.** | Menetjegy ára | 10 | 30 |
| Egyvonalas havi általános bérlet ára |
| Tanuló-, nyugdíjas havi bérlet ára |

Az 1. bírálati szempont esetén a Pályázó által igényelt, a közszolgáltatás ellátásáért fizetendő 1 hasznos menetrendi (fizető) kilométerre vonatkozóan köteles az ellentételezés nettó fajlagos összegét megadni. A Pályázó ennek és a ténylegesen teljesített hasznos (menetrendi fizető) kilométer teljesítménynek az alapulvételével számított díjra lesz jogosult a szerződés teljes tartama alatt. Kérjük csatolni az 1. bírálati szempontnak megfelelően egy részletes bevétel-ráfordítás kimutatást.

A Pályázó költségeit részben a szolgáltató bevételét képező jegy- és bérletdíjak, részben a Kiíró által fizetett kompenzáció, valamint a Kiírónak juttatott és a Pályázónak továbbadott közlekedési célú normatív vagy ilyen célú más állami támogatás fedezi.

A pályázat alapján kiválasztott közlekedési szolgáltató esetében az ellentételezés összege a pályázati eljárás során kialakított, közszolgáltatási szerződésben rögzített összeg. A pályázat alapján kiválasztott, kizárólagos joggal bíró közlekedési szolgáltató a közszolgáltatási szerződésben rögzített ellentételezés szabályain túlmenően, abban az esetben kezdeményezhet költségtérítési többletigényt, ha számszerűen alátámasztva igazolja a körülményeknek a szerződés megkötését követő jelentős változását. A körülményeknek a szerződés megkötését követő jelentős változásaként az utazási igények vagy a gazdálkodási környezet tekintetében bekövetkező azon változások vehetőek figyelembe, amelyekkel a szerződés megkötésekor a szolgáltató a szerződés időtartamára vonatkozóan, az üzleti tevékenység szokásos kockázataként nem számolhatott. Amennyiben az ellátásért felelős a költségtérítési többletigényt megalapozottnak minősíti, a közszolgáltatási kötelezettség miatt felmerült indokolt költségei a személyszállítási szolgáltatásokról szóló 2012. évi XLI. törvény 30.§ (2)-(5) bekezdésében foglalt szabályokra figyelemmel kerülnek megtérítésre.

A Szolgáltató a közszolgáltatási tevékenységgel összefüggő, bevételekkel nem fedezett, a közszolgáltatási kötelezettség miatt felmerült indokolt költségeinek, valamint a ráfordítások (közvetlen és közvetett költségek összege) 2%-ának megfelelő mértékű, nyereség megtérítésére jogosult. A veszteségkiegyenlítés módját alapvetően a 2012. évi XLI. törvény 30. §-a szabályozza.

Az 1. bírálati részszempont esetén az értékelés módszere a fordított arányosítás módszere, amely szerint a legalacsonyabb összegű nettó ajánlati árat megajánló ajánlattevő kapja az adható legmagasabb pontszámot (10 pont), míg a többi megajánlás a legkedvezőbb megajánláshoz képest arányosan kevesebbet kap.

Az alkalmazandó képlet szerint az adott ajánlati paraméter nagysága és a hozzá tartozó pontszám között fordított arányosság áll fenn:

Pontszám = 10 \* Legkedvezőbb tartalmi elem/Aktuális tartalmi elem.

(Legkedvezőbb tartalmi elem alatt az összes pályázó által az 1. bírálati szempontra adott nettó ellentételezés Ft/km-ben kifejezett mértékek közül a legalacsonyabbat, aktuális tartalmi elem alatt az adott, értékelendő pályázó által megadott nettó ellentételezés Ft/km-ben kifejezett mértéke értendő.)

A 2. bírálati szempont esetén az értékelés módszere az alábbi:

1. Ha a járművek mindegyike az Euro III, vagy ennél magasabb besorolású károsanyag-kibocsátási normának felel meg, 1 pont jár.
2. Ha a járművek mindegyike az Euro IV, vagy ennél magasabb besorolású károsanyag-kibocsátási normának felel meg, 5 pont jár.
3. ha a járművek mindegyike az Euro V, vagy ennél magasabb besorolású károsanyag-kibocsátási normának felel meg, 10 pont jár.

A 3. bírálati szempont esetén az értékelés módszere az alábbi:

1. Ha az alacsonypadlós vagy alacsony belépésű járművek száma a szolgáltatás megkezdésekor 1 db, 1pont jár.
2. Ha az alacsonypadlós vagy alacsony belépésű járművek száma a szolgáltatás megkezdésekor 2 db, 5 pont jár.
3. Ha az alacsonypadlós vagy alacsony belépésű járművek száma a szolgáltatás megkezdésekor 3 db, 10 pont jár.

A 4. bírálati szempont esetén az értékelés módszere a fordított arányosítás módszere.

A megajánlott legalacsonyabb ajánlati árhoz viszonyítva fog pontot kapni az adott ajánlat. Ennek megfelelően legalacsonyabb ajánlati árat tartalmazó ajánlat a maximum 10 pontot kapja, a többi ajánlattevő pontszáma pedig ahhoz arányosítva a következő képlet alapján kerül meghatározásra:

P = (Alegjobb / Avizsgált) x (Pmax - Pmin) + Pmin

ahol

P: a vizsgált ajánlati elem adott szempontra vonatkozó pontszáma

Pmax: a pontskála felső határa (10 pont)

Pmin: a pontskála alsó határa (0 pont)

Alegjobb: a legelőnyösebb ajánlat tartalmi eleme

Avizsgált: a vizsgált ajánlat tartalmi eleme

Tekintettel arra, hogy a jegy- és bérletárak esetében 3 különböző ár kerül megjelölésre, a fenti vizsgálatot és pontozást mindhárom összetevőre el kell végezni. Az így kapott 3 pontszám átlagát kell a súlyozás alapjának tekinteni és az értékelésnél figyelembe venni.

Az így kapott pontszámok az értékelési részszempont súlyszámával felszorzásra kerülnek. Amennyiben a részpontszámok értékelésekor törtszám keletkezik, úgy két tizedes jegyre történik a kerekítés.

**VII.14. Eredményhirdetés**

A Kiíró a pályázatok elbírálásának végeredményét a pályázati kiírás II.9 pontban megjelölt időpontban hirdeti ki. Az eredményhirdetés tervezett helyszíne: Mór Polgármesteri Hivatal, Mór, Szent István tér 6.

**VII.15. A szerződés megkötése**

A Kiíró az eredmény kihirdetését követően legkésőbb a pályázati kiírás II.10 pontban megjelölt időpontban kíván szerződést kötni a nyertesként kihirdetett Pályázóval.

**A szerződés megkötésének feltételei:**

a) A Pályázónak írásban nyilatkoznia kell arról, hogy gondoskodik a szolgáltatás igénybevételéhez szükséges utazási jegyek és bérletek beszerzéséről és/vagy előállításáról, valamint arról, hogy az utas tájékoztatás érdekében honlapot működtet. Továbbá nyilatkozik arról, hogy a jegy és bérletárusítást az autóbuszon és az arra alkalmas helyiségben jegyárusító helyeken kívánja működtetni.

b) A Pályázónak írásban nyilatkoznia kell arról, hogy a közszolgáltatási szerződés teljes időtartama alatt biztosítja a közszolgáltatási tevékenység ellátásához szükséges személyi és tárgyi feltételeket, amely nyilatkozatot a Pályázónak a pályázatához csatolnia kell.

**VIII. EGYÉB INFORMÁCIÓK**

1. A Kiíró kizárja a több változatú, valamint nem teljes hálózatra, hálózatrészre vagy vonalcsoportra irányuló pályázat benyújtásának lehetőségét.

2. A pályázati kiírás 1. számú mellékletét képező felolvasólapot a pályázat legelső oldalaként kell kitöltve a pályázathoz csatolni.

3 A nyertes Pályázónak saját vagy bérelt telephelyen, illetve szerződéses formában biztosítania kell a szolgáltatást végző autóbuszok javítását, karbantartását, takarítását, tárolását stb.

4 A nyertes Pályázónak megfelelő infrastruktúrával kell rendelkeznie a szolgáltatás eltátására szolgáló autóbusz(ok) tekintetében.

5 A nyertes Pályázó vállalja, hogy az ellátáshoz használt járművek közül legalább egy, legalább 40 fő befogadására alkalmas, a járműveken rendelkezik a típusokhoz rendszeresített utastér fűtéssel, melynek működését a nyertes pályázónak folyamatosan biztosítania kell és a téli üzemeltetés során a külső hőmérséklettől függően működtetnie kell.

**IX.1 A TEVÉKENYSÉG VÉGZÉSÉVEL EGYÜTT JÁRÓ SZOLGÁLTATÓI JOGOSULTSÁGOK**

1./ Szolgáltató kizárólagos joga Mór város közigazgatási területén autóbusszal történő helyi személyszállítás 2021. szeptember 1. napjától 2026. augusztus 31. napjáig történő ellátása, amely a felek megállapodása szerint további 2 évvel meghosszabbítható.

A Szolgáltató kizárólagos joga csak abban az esetben korlátozható, ha az Ellátásért felelős a közszolgáltatási tevékenység bővítését vagy a szolgáltatási színvonal javítását kezdeményezi, és azt a Szolgáltató a bővítés kezdeményezésétől számított 60 napon belül nem vállalja. Ebben az esetben az Ellátásért felelős a többlet feladatok vonatkozásában a 2012. évi XLI. törvény és az 1370/2007/EK európai parlamenti és tanácsi rendeletben foglaltak szerint más szolgáltató szolgáltatását is igénybe veheti.

2./ A közszolgáltatási szerződésben meghatározott járatok maradéktalan közlekedtetése, a mindenkori szolgáltatás zavartalan biztosítása, folyamatos fenntartása érdekében Szolgáltató jogosult, hogy az autóbusz-állományon felül a tevékenység ellátásába, a helyi személyszállítási közszolgáltatás végzésére alkalmas, de egyéb tevékenységben üzemeltetett autóbuszokat bevonjon.

3./ Szolgáltató jogosult és köteles bérletet és vonaljegyet árusítani a Közszolgáltatási szerződésben foglalt tarifákkal és díjtételekkel. A közszolgáltatási feladattal kapcsolatos valamennyi bevétel (a menetrend szerinti személyszállítási szolgáltatásokat igénybevevők által megfizetett menetdíjbevétel, a jogszabályban meghatározott utazási kedvezmények ellentételezése céljából folyósított szociálpolitikai menetdíj támogatás, az utasok által fizetett szankcionális és szolgáltatás ellenértékét képező pótdíjak összege, valamint a normatív támogatás jogcímén folyósított üzemviteli, illetőleg fejlesztési támogatás, reklámbevétel) a Szolgáltatót illeti meg.

4./ A Szolgáltató a közszolgáltatási tevékenységgel összefüggő, bevételekkel nem fedezett, a közszolgáltatási kötelezettség miatt felmerült indokolt költségeinek, valamint a ráfordítások (közvetlen és közvetett költségek összege) 2%-ának megfelelő mértékű, nyereség megtérítésére jogosult. A veszteségkiegyenlítés módját alapvetően a 2012. évi XLI. törvény 30. §-a szabályozza.

5./ Szolgáltató jogosult a szolgáltatás színvonalát javító változtatásokat javasolni, illetve az Önkormányzat egyetértésével alkalmazni.

6./ A Szolgáltató jogosult a Közszolgáltatási szerződésben rögzített tarifák és a menetrend szerinti autóbuszjáratokon alkalmazható díjalkalmazási feltételek módosításának kezdeményezésére.

7./ A Szolgáltató jogosult évente egy alkalommal a menetrend módosítását kezdeményezni, figyelemmel az utazási igényekben bekövetkezett változásokra (vasúti, illetve helyközi autóbusz menetrendhez, műszakváltásokhoz történő aktualizálás). A menetrend változtatása csak az Önkormányzat Képviselő-testületének jóváhagyó döntése után lehetséges.

8./ A Szolgáltató jogosult a menet- és bérletjegy árak minden év január 1-től (először 2022. január 1.) kezdődően maximum a KSH által közzétett infláció (fogyasztói árindex) szerinti emelést kezdeményezni. A kiindulási alap a 2021-es szolgáltatási évre vonatkozó ár. A jegy és bérletár változtatására évenként 1 alkalommal van lehetőség. A Szolgáltató és az Önkormányzat a javasolt áremelés mértékét előzetes tárgyalás alapján dönti el. Ezen vállalását alapul véve minden év novemberi testületi ülésre előterjeszti a január 1-től alkalmazandó áremelési javaslatát, ami alapján az árakat a Képviselő-testület állapítja meg a közszolgáltatási szerződés keretei között.

A közszolgáltatási szerződés fentieknek megfelelő módosítása mellett a szolgáltatásra vonatkozó fenti, valamint egyéb feltételeket – az Önkormányzat ármegállapító jogköre eredményeként - (pl. pótdíj, jegy-és bérletár visszatérítése, utazási feltételek) a Szolgáltató honlapján közzétett – hatályos Üzletszabályzata és Díjszabása is tartalmazza.

**IX.2. A TEVÉKENYSÉG VÉGZÉSÉVEL EGYÜTT JÁRÓ SZOLGÁLTATÓI KÖTELEZETTSÉGEK**

1./ A Szolgáltató köteles belső számvitelében elkülönített nyilvántartást vezetni a jelen közszolgáltatási szerződéshez kapcsolódó eszközökről és forrásokról, bevételekről és ráfordításokról a külön jogszabály alapján meghatározott számviteli politikában rögzített, az átcsoportosítás lehetőségét kizáró elszámolási rendnek megfelelően. Az elfogadott Számviteli Politikát a Szolgáltató köteles az Önkormányzat — kérésére — rendelkezésre bocsátani. A nyilvántartást úgy kell vezetni, hogy az egyes tételek érintett tevékenységhez való hozzárendelésének módszere egyértelmű legyen. A Szolgáltatónak az elkülönített elszámolást a közszolgáltatási szerződés lejártát követő 5 évig kell megőriznie.

2./ A Szolgáltató köteles gondoskodni a szolgáltatás igénybevételéhez szükséges utazási jegyek és bérletek beszerzéséről és/vagy előállításáról, valamint olyan értékesítési rendszer működtetéséről, amely biztosítja az utazóközönség számára az értékszelvények, bérletigazolványok megvásárlását.

3./ Szolgáltatót a közszolgáltatási szerződésben vállalt szolgáltatások teljesítésére vonatkozóan teljeskörű felelősség terheli. Szolgáltató felel a szerződésben rávonatkozó feltételek/feladatok nem, vagy hibás teljesítéséből eredő károkért, kivéve, ha a hibás teljesítés nem a szolgáltató magatartására vezethető vissza. Ilyennek minősül az olyan szokatlan, előre nem látható körülmény, amely a Szolgáltató akaratán kívül áll és amelynek következményeit a Szolgáltató kellő gondossággal sem láthatta előre (vis maior), illetve azt nem volt képes elhárítani, vagy a szerződés teljesítésében mutatkozó hiányosságok az Önkormányzat, illetve valamelyik szervezetének magatartására vezethetők vissza.

4./ Szolgáltató felelős a közszolgáltatási szerződésben meghatározott, általa végzendő tevékenységek ellátásával összefüggésben a vonatkozó hatályos jogszabályok betartásáért. Szolgáltató köteles a tevékenység végzéséhez szükséges hatósági engedélyeket beszerezni, és azokat szükség szerint folyamatosan megújítani.

5./ Szolgáltató köteles tevékenységét a menetrend szerinti helyi személyszállításra alkalmas, műszakilag és esztétikailag megfelelő (érvényes forgalmi engedéllyel, kötelező felelősségbiztosítással, stb. rendelkező), tiszta, a környezetet a körülményekhez képest kevésbé károsító gépjárművével elvégezni. A feladat a járatfajtának megfelelő kialakítású üzem és forgalom biztos autóbusszal kerül elvégzésre. A Szolgáltatónak a járművek egységes megjelenítésére kell törekedni (színe, festése, logó, tájékoztató ás figyelmeztető feliratok).

6./ Szolgáltató köteles az autóbuszt arra alkalmas, saját tulajdonában vagy használatában álló telephelyen tárolni és rendszeres szervizeléséről, vizsgáztatásáról gondoskodni.

7./ Szolgáltató köteles a gépjárművek beszerzését, cseréjét, szervízelését, vizsgáztatását, tankolását, tisztán tartását, valamint minden, a gépjárművek szabályos és minőségi üzembentartásával kapcsolatos feladatok elvégzéséről gondoskodni, melynek költségét a kialkudott szolgáltatási díj tartalmazza.

8./ A Szolgáltató az utasok tájékoztatása érdekében az alábbi feladatokat köteles ellátni: - az autóbuszokon hagyományos és/vagy elektronikus módon feltünteti a járatok vonalszámát - a megállóhelyi menetrend információk kihelyezését a Szolgáltató a menetrend életbeléptetése napjára biztosítja – telefonos információszolgáltatást, valamint panaszügyintézést nyújt.

9./ Szolgáltató köteles a közlekedési utasítások és szabályok betartásával végezni a munkáját.

10./ Szolgáltató köteles az érvényes menetrend —útvonal és menetidő- szerint közlekedni. A Szolgáltató hibájából késett és kimaradt járatoknak az indított járatokhoz viszonyított együttes aránya éves szinten az 2% határértéket nem haladhatja meg. A szolgáltatást érintő legfontosabb eseményekről (késés, járatkimaradás, útlezárás, szélsőséges időjárás stb.) a Szolgáltató köteles nyilvántartást vezetni. Abban az esetben, ha az autóbusz működtetése biztonságosan nem lehetséges, a Szolgáltató vis maiorra hivatkozva jogosult a szolgáltatást felfüggeszteni, melyről haladéktalanul tájékoztatja az Önkormányzatot, mint Ellátásért felelőst. Ha a felfüggesztés a menetrendi útvonalon, működés közben szükséges, az autóbuszvezető tájékoztatja az utasokat a rendkívüli eseményről vagy körülményről, és, ha lehetséges, gondoskodik arról, hogy az autóbusz olyan helyen álljon meg, ahol az utasok leszállására mód van. Útlezárás esetén a Szolgáltató kerülő úton, a lehető legkisebb kitérővel teljesíti a szolgáltatást.

Amennyiben a kimaradt járatok száma éves szinten az éves összes járatszám 2%-át meghaladja, a Megrendelő jogosult hibás teljesítési kötbért alkalmazni, melynek mértéke 50.000 Ft/alkalom/járat. Az esetleges járatkimaradásokról és a 10 percet meghaladó késésekről az ok feltüntetésével, a jegyellenőrzésekről, valamint az utas panaszokról és azok elintézési módjáról, a megtett intézkedésekről a Szolgáltató köteles mindenkor ellenőrizhető, naplószerű nyilvántartást vezetni.

11./ A Szolgáltató köteles a vonatkozó előírásoknak — szakmai, alkalmassági — megfelelő munkavállalók foglalkoztatásával biztosítani a szolgáltatás zavartalanságát.

12./ A Szolgáltató a feladatát a mindenkor érvényes menetrend teljesítéséhez szükséges darabszámú autóbusszal köteles ellátni. A Szolgáltató a közlekedés folyamatos fenntartása, valamint az esetenként (Pl. ünnepek, rendezvények idején) jelentkező utazási igények ellátása érdekében köteles elegendő tartalékállományt biztosítani.

13./ Szolgáltató köteles folyamatosan figyelemmel kísérni a szolgáltatás területét érintő utazási igények alakulását, és ezzel kapcsolatosan a menetrend esetleges változtatását javasolni az Önkormányzat részére.

14./ Szolgáltató évenként legalább egy alkalommal köteles lakosság részére írásos formában a szolgáltatás menetrendjét közzétenni. Ezen felül esetleges menetrend módosítás esetén, megfelelő módon köteles tájékoztatni a szolgáltatást igénybe vevőket. A menetrend módosítás meghirdetéséről a hatálybalépés előtt legalább tizenöt nappal Szolgáltató köteles gondoskodni. Az utasok folyamatos tájékoztatása érdekében Szolgáltató gondoskodik a járatok Indulását tartalmazó megállóhelyi menetrendi Információk kifüggesztéséről, a sérült, hiányzó menetrendi információk folyamatos pótlásáról, és telefonon történő elérhetőség mellett, a honlapján is biztosítja a tájékoztatást.

15./ A Szolgáltató köteles az autóbuszjáratok utasaival szemben az Önkormányzat által elfogadott utazási feltételekben és a díjszabásban foglaltak betartani, azok megtartásának — kiemelten az utazási jogosultság szabályszerű igazolásának és a díjfizetési kötelezettség teljesítésének — ellenőrzésére vagy ellenőriztetésére, jogosult az autóbuszjáratokon a rend fenntartására, valamint eljárás kezdeményezésére a személyszállítási szerződés megszegőivel szemben.

16./ A Szolgáltató tárgyévet követő év március 31-ig köteles az Önkormányzatnak, mint Ellátásért felelősnek az előző évi közszolgáltatási tevékenységéről, a közszolgáltatási szerződés teljesítésével kapcsolatos tapasztalatairól összevont jelentést készíteni és az előírt adatokat szolgáltatni. Az évenkénti beszámoló adattartalmát felek a közszolgáltatási szerződés megkötése során közösen alakítják ki. Közszolgáltató köteles negyedévente a futott km-ek alakulásáról is beszámolni az Ellátásért felelősnek.

17./ Szolgáltató köteles a menetrend szerinti személyszállítási tevékenységére utas- és poggyászbiztosítást kötni a közszolgáltatási szerződés teljes határozott időtartamára.

18./ Szolgáltató a közszolgáltatási szerződés aláírásával a pályázati kiírásban, a Saját pályázati anyagában, a közszolgáltatási szerződésben foglaltakat, valamint a szolgáltatás végzésére vonatkozó jogszabályi feltételeket magára nézve kötelezőnek ismeri el.

**X. SZOLGÁLTATÓ KÖTELEZETTSÉGEI MEGÁLLÓHELYEKRE VONATKOZÓAN**

1./ A szolgáltatás ellátásához technológiailag szükséges helyiségekről (pl.: járművezetői szociális helyiség) maga köteles gondoskodni.

2./ A megállóhelyi menetrendi hirdetmény elhelyezésére szolgáló információs tábla kihelyezése, pótlása és aktualizálása Szolgáltató feladata. Szolgáltató köteles a megállóhelyi információk tisztántartásáról és olvashatóságáról gondoskodni.

3./. Szolgáltató köteles az Ellátásért felelős felé a megállóhelyekkel kapcsolatos biztonsági vagy üzemeltetési hiányosságot írásban jelezni.

**XI.1. AZ ELLÁTÁSÉRT FELELŐS SZOLGÁLTATÓVAL SZEMBENI JOGOSULTSÁGAI**

a) Az Ellátásért felelős jogosult áttekinteni a szolgáltatás ellátása minőségének szerződésben rögzített teljesülését.

b) Az Ellátásért felelős javaslatot tehet a szolgáltatás színvonalának javítására.

c) Az Ellátásért felelős jogosult a Szolgáltatót ellenőrizni a szerződésben rögzített összes feltételre vonatkozóan, különös tekintettel az alábbiakra: az utasok szállításának körülményei, az utasok panaszai és elégedettsége, a menetrend betartása, a járművek állapota, az üzemeltetés szabályoknak való megfelelése, a megállapított viteldíjak alkalmazása, a reklámtevékenységből származó bevétel elszámolása, buszok bérbeadása.

d) Amennyiben a Szolgáltató működési területén a közszolgáltatási tevékenység bővítése/szűkítése a dokumentált utasforgalmi és a gazdaságossági adatok együttes számbavétele alapján indokolt, az Ellátásért felelős kezdeményezheti a Szolgáltatónál annak teljesítését.

**XI.2. AZ ELLÁTÁSÉRT FELELŐS SZOLGÁLTATÓVAL SZEMBENI KÖTELEZETTSÉGEI**

Az Ellátásért felelős kiépíti a helyi személyszállítást ellátó autóbuszok által használt utakat és megállóhelyeket, biztosítja a járatok által érintett közutak folyamatos használhatóságát (hó eltakarítás, síkosság-mentesítés, tisztítás, gallyazás, útlezárás esetén kerülő útvonal biztosítása, stb.). Az Ellátásért felelős vállalja, hogy a helyi járatok útvonalán végzett több napig tartó útlezárások esetén előzetesen írásban értesíti a Szolgáltatót.

**XII. AZ ALVÁLLALKOZÓ KÖZREMŰKÖDÉSÉRE VONATKOZÓ FELTÉTELEK**

A szolgáltatás nyújtásába a Pályázó a személyszállítási szolgáltatásokról szóló 2012. évi XLI. törvény 25. § (8) bekezdésben foglaltak alapján legfeljebb 49%-ban vonhat be alvállalkozót és alvállalkozóként kizárólag a nemzeti vagyonról szóló törvény szerint átlátható szervezetnek minősülő közlekedési szolgáltató vonható be.

A szerződés teljesítésébe bevonni kívánt alvállalkozókat a pályázatban meg lehet jelölni, megjelölve az alvállalkozó által végzett tevékenységet és a teljesítésben való részvétel arányát. A pályázati kiírás V.1. pontjában foglalt kizáró okok az alvállalkozókra is vonatkoznak. Azon alvállalkozók esetén, amelyeket a pályázó pályázatában nem nevesített, az alvállalkozó bevonása csak az Önkormányzat előzetes hozzájárulásával lehetséges. Alvállalkozó működéséért a Nyertes Pályázó teljeskörű felelősséggel tartozik.

A jelen pályázat szempontjából alvállalkozónak minősül az a gazdasági szereplő, aki (amely) a pályázati eljárás eredményeként megkötött szerződés teljesítésében az ajánlattevő által bevontan közvetlenül vesz részt. Alvállalkozónak minősül az ajánlattevőn kívüli minden harmadik fél gazdasági szereplő, függetlenül attól, hogy ajánlattevő a gazdasági szereplőben tulajdoni hányaddal vagy a szavazati jogok meghatározott részével rendelkezik.

**XIII.A MEGKÖTENDŐ KÖZSZOLGÁLTATÁSI SZERZŐDÉS MÓDOSÍTÁSÁNAK ÉS FELMONDÁSÁNAK FELTÉTELEI**

**XIII.1. A szerződés módosításának feltételei**

A szerződést Ellátásért felelős és Szolgáltató kölcsönös érdekeltség esetén közös megegyezéssel módosíthatja. A módosítás nem vonatkozhat a szolgáltatási időszak meghosszabbítására - kivéve IX.1.1. pont -, és nem állhat ellentétben a menetrend szerinti helyi személyszállítási szolgáltatást igénybe vevők érdekeivel, közérdeket nem sérthet.

Amennyiben a szerződés megkötését követően a szerződéskötéskor előre nem látható ok következtében beállott körülmény miatt a szerződés a felek bármelyikének lényeges és jogos érdekét sérti – ide értve, ha a szerződéskötést követően alkotott jogszabály a szerződés tartalmi elemeit valamelyik fél lényeges és jogos érdekének sérelmével járó módon változtatja meg - a módosításban érdekelt fél írásban kezdeményezheti a másik félnél a szerződés módosítását, megjelölve, hogy azt milyen okból és milyen körben kéri.

A kérés kézhezvételét követő 30 napon belül a felek megtárgyalják a szerződés módosításának közös megegyezéssel történő lehetőségét, és a szerződést a vonatkozó jogszabályok, valamint méltányos érdekeik figyelembevételével egybehangzó akarattal módosíthatják.

A menetrend módosítását - beleértve vonal vagy járat megszüntetését, új vonal vagy járat bevezetését, megállóhely megszüntetését, áthelyezését, kihagyását, új megállóhely létesítését, az indulási, illetőleg érkezési időpontok megváltoztatását - bármelyik fél kezdeményezheti. A tervezett módosításokra nézve a kezdeményező személyétől függetlenül a szolgáltatónak hatáselemzést kell készítenie, amely bemutatja a módosítás utasforgalmi következményeit, csatlakozásokkal, átszállási lehetőségekkel való összefüggéseit, műszaki és személyi feltételeit, valamint pénzügyi hatását.

A menetrend módosítását a Szolgáltató a tervezett változtatást legalább 30 nappal megelőzően, írásban, az előzőek szerinti hatáselemzés benyújtásával kezdeményezheti. Rendkívüli vagy sürgős helyzet megoldását célzó esetben kisebb módosítást a Szolgáltató az Ellátásért felelős előzetes tájékoztatásával is végrehajthat.

Fejlesztési igénnyel vagy jelentős szervezési intézkedésekkel járó szolgáltatásbővítésre az Ellátásért felelős legalább 3 hónapos határidő biztosításával kérheti fel a Szolgáltatót. A Szolgáltató ennél rövidebb határidőre is vállalhatja a teljesítést.

**XIII.2. A szerződés felmondásának feltételei**

a) Az Ellátásért felelős abban az esetben jogosult a szerződést felmondani, ha a Szolgáltató nem teljesíti a pályázat benyújtásakor tett nyilatkozatában vállalt kötelezettségeit, így különösen, ha a Szolgáltató

- a közszolgáltatási tevékenységet részlegesen vagy teljeskörűen önkényesen félbeszakítja, szünetelteti,

- a szolgáltatást nem a hatályos menetrendnek megfelelően teljesíti,

- az utazóközönség jogait durván és ismétlődően megsérti,

- a közszolgáltatási tevékenység gyakorlásához szükséges személyi és dologi feltételeket nem biztosítja.

A felmondásra okot adó körülmény beállta esetén az Ellátásért felelős az oknak és a helyzetnek megfelelő határidő megjelölésével felszólítja a Szolgáltatót a szerződésszegés kiküszöbölésére. Amennyiben a Szolgáltató a felszólításnak az Ellátásért felelős által szabott türelmi időn belül nem tesz eleget, és a szerződésszegő helyzet továbbra is fennáll, az Ellátásért felelős jogosult a szerződést felmondani.

b) A Szolgáltató abban az esetben jogosult a szerződést felmondani, ha

- az Ellátásért felelős a Szolgáltató részére a pályázati ajánlatban megjelölt mértékű ellentételezést a fizetési határidő után 90 nappal nem téríti meg, és ennek teljesítésével kapcsolatban nem jön létre írásos megállapodás,

- a Szolgáltatót jogszabály alapján megillető anyagi juttatások, források, továbbá bármely, az autóbusz-közlekedés fenntartását, működtetését (üzemeltetését), fejlesztését szolgáló megszerzett (megkapott) céltámogatást az Ellátásért felelős felszólítás ellenére jogosulatlanul visszatartja vagy határidő után 60 nappal – ismétlődő esetben 30 nappal – fizeti meg a Szolgáltatóval történt erre vonatkozó előzetes megállapodás nélkül,

- ha a szerződés megkötésének vagy közös megegyezésen alapuló módosításának időpontjában a közszolgáltatási jogok gyakorlásával összefüggésben fennálló körülmények a Szolgáltató által bizonyítottan és rajta kívül álló okokra visszavezethetően oly mértékben megváltoznak, hogy a szerződésszerű teljesítés a Szolgáltatótól nem várható el, és a szerződés feltételeinek módosításában a felek nem jutnak közös megegyezésre.

c) A felmondásnak a) és b) pontok szerinti esetekben tartalmaznia kell a felmondás előzményeit, a felmondás okát és az annak jogszerűségére vonatkozó hivatkozást, a közszolgáltatási jogok megszűnésének, illetőleg a közszolgáltatási tevékenység megszüntetésének határidejét, amely nem haladhatja meg a felmondás közlésétől számított 6 hónapot.

d) Az Ellátásért felelős a szerződést rendkívüli felmondással az alábbi esetekben mondhatja fel:

- a Szolgáltató a közszolgáltatás ellátása során a tevékenységére vonatkozó jogszabályokat vagy hatósági előírásokat súlyosan megsérti és a jogsértés tényét bíróság vagy hatóság jogerősen megállapítja. Súlyos jogsértés körébe tartozik különösen a közszolgáltatási tevékenység gyakorlásával összefüggő, büntetőjogi felelősségre vonással vagy jelentős anyagi károkozással járó cselekmény.

- a Szolgáltató a Szerződésben meghatározott lényeges kötelezettségét neki felróhatóan súlyosan megsérti. Súlyos szerződésszegésnek minősül különösen, ha a közlekedésbiztonsági, környezetvédelmi, munkavédelmi, tűzvédelmi előírások megszegése miatt haláleset következik be.

- a Szolgáltató a közszolgáltatási szerződésben vállalt hálózaton vagy annak egy részén a menetrend szerinti autóbusz-közlekedés saját hibából egyoldalúan véglegesen vagy többször időlegesen megszünteti, szünetelteti. Nem tekinthetők felmondási alapnak a jogszerű sztrájk következtében elmaradt járatok;

- a Szolgáltató az autóbuszjáratokat saját hibából a közszolgáltatási szerződés mellékletét képező menetrendtől folyamatosan vagy többször ismétlődően eltérően közlekedteti, ezen belül különösen olyan módon, hogy az egyes vonalakon a napi üzemidőt csökkenti, a gyakoriságot elmulasztja, az előírt napi járatszám alatt teljesít, a vonalhálózatot vagy annak egy részét az Ellátásért felelős egyetértése nélkül megváltoztatja, a kapacitását visszatartja, illetve csökkenti;

- a menetrend szerinti közforgalmú autóbuszjáratok közlekedtetésére, a személyszállítási tevékenységre, valamint az ehhez használt járművek üzemben-tartására és üzemeltetésére vonatkozó jogszabályok súlyos és ismételt megszegése esetén, vagy a Szolgáltató által üzemeltethető járművek számát – az engedélykivonat bevonása vagy az abban megjelölt jogosultság szűkítése mellett – ismételten korlátozza, az állami és/vagy önkormányzati költségvetést terhelő forrásokat, támogatásokat, juttatásokat nem a céljának, rendeltetésének és az erre előírt feltételeknek megfelelően vagy a jogszabályokban foglaltak megsértésével használja fel és ezt az erre jogosult hatóságok vizsgálatai megállapítják, illetve a Szolgáltatót jogerősen elmarasztalják;

- ha a Szolgáltató autóbusszal végzett személyszállításra való jogosultságát a közlekedési hatóság visszavonja.

- egyebekben, ha a Szolgáltató a közszolgáltatási feladatának ellátása során a tevékenységére vonatkozó jogszabályokat vagy a közszolgáltatási feladat végzésével közvetlenül összefüggő, annak folyamatos ellátását meghatározó mértékben befolyásoló hatósági előírásokat súlyosan megsérti és e jogsértés tényét bíróság, vagy hatóság jogerősen megállapítja.

e) A Szolgáltató a szerződést rendkívüli felmondással felmondhatja, ha a Szolgáltató által a közszolgáltatási szerződésben vállalt menetrend szerinti autóbusz-közlekedés fenntartását, folyamatos üzemeltetését, fejlesztését szolgáló feladatok ellátását biztosító kötelezettségeit az Ellátásért felelős nem teljesíti, vagy teljesítését felszólítás ellenére elmulasztja – ide értve azt az esetet is, amikor az Ellátásért felelős a szükséges döntéseit nem hozza meg vagy jelentősen késlekedik azok meghozatalával –, ha azok lehetetlenné teszik vagy súlyosan akadályozzák a Szolgáltató által vállalt szolgáltatás teljesítését, a megegyezés szerinti menetrendek megtartását, a járművek közlekedtetését.

f) A d) és e) pont szerinti rendkívüli felmondásnak írásban, olyan határidő megállapításával van helye, hogy az Ellátásért felelős a közszolgáltatás ellátásáról gondoskodhasson.

**XIV. A KÖZSZOLGÁLTATÁSI SZERZŐDÉST BIZTOSÍTÓ MELLÉKKÖTELEZETTSÉGEK**

Szolgáltató a pályázat benyújtásával tudomásul veszi, hogy a tevékenységével összefüggő, saját hibájára visszavezethető okok miatt bekövetkező járatkimaradások száma éves szinten nem haladhatja meg az indított járatokhoz viszonyított 2 %-os határértéket. Ha a kimaradt járatok száma, éves szinten az indított járatok a 2 %-át, meghaladja, Ellátásért felelős jogosult hibás teljesítési kötbért alkalmazni, melynek mértéke 50.000 Ft/alkalom/járat.

**XV. EGYÉB FELTÉTELEK**

a) Az Ellátásért felelősnek és a Szolgáltatónak minden erőfeszítést meg kell tennie, hogy békés úton rendezzenek a szerződéssel kapcsolatban bármely vitát, amely közöttük felmerül.

b) Ha vitás ügy merült fel, a szerződő felek írásban értesítik egymást a vitás megoldásokról. Bármelyik fél kérheti, hogy a vita rendezése céljából egyeztessenek. Amennyiben a békés rendezésre irányuló kísérlet nem sikeres vagy a rendezési kérésre a másik fél több alkalommal nem válaszol a megadott határidőn belül, bármely fél jogosult a vita rendezése érdekében bírósághoz fordulni.

c) Bármely vita eldöntésére, amely a közszolgáltatási szerződésből vagy azzal összefüggésben, annak megszegésével, megszűnésével, érvényességével vagy értelmezésével kapcsolatban keletkezik, a felek a pertárgy értékétől függően, a mindenkor hatályos hatásköri szabályokra tekintettel, a Székesfehérvári Járásbíróság, illetve a Székesfehérvári Törvényszék illetékességét kötik ki.

**Jelen pályázati kiírás mellékletei:**

1. sz. melléklet: Felolvasólap

2. sz. melléklet: Nyilatkozat a kizáró okokra vonatkozóan

3. sz. melléklet: Nyilatkozat a pályázati kiírásban foglalt feltételek és kötelezettségek elfogadásáról

4. sz. melléklet: Menetrend

1.számú melléklet

**Felolvasólap**

Mór Városi Önkormányzat által - autóbusszal végzett menetrend szerinti helyi személyszállítás szolgáltatójának kiválasztása tárgyában - megindított nyilvános pályázati eljárás ajánlatához

Pályázó neve1:

Pályázó képviseletében eljáró személy neve:

Pályázó székhelye/címe:

Pályázó telefonszáma,

E-mail címe:

Pályázó adószáma:

Pályázó cégjegyzékszáma:

Pályázó bankszámlaszáma:

Kapcsolattartó neve:

Telefon:

E-mail:

A Pályázó nyilatkozik, hogy a Pályázati kiírásban foglalt feltételeket és kötelezettségeket elfogadja, és a szerződés teljesítését az alábbiak szerint vállalja:

|  |  |
| --- | --- |
| Pályázó által igényelt, a közszolgáltatás ellátásáért fizetendő ellentételezés nettó mértéke egy hasznos, menetrendi kilométerre vonatkozóan (nettó Ft/km) |  |
| Járműállomány környezetvédelmi besorolása (EURO2) |  |
| Alacsonypadlós vagy alacsony belépésű járművek vállalt száma a szolgáltatás megkezdésekor (db) |  |
| Menetjegy ára |  |
| Egyvonalas havi általános bérlet ára |  |
| Tanuló-, nyugdíjas havi bérlet ára |  |

Az ajánlat számozott…………..oldalt tartalmaz.

Kelt:

Cégszerű aláírás

1Közös pályázat esetén a közös pályázó együttes elnevezését kell feltüntetni (pl. „ABCD Konzorcium”) a székhely, adószám, cégjegyzékszám és bankszámlaszám kitöltése nélkül. A többi adat értelemszerűen kitöltendő. Közös pályázat benyújtása esetén a felolvasólapot a közös pályázók képviselője írja alá.

2Az „EURO III” az „EURO IV” vagy „EURO V” stb. megjelölés alkalmazandó. A Pályázó ajánlata arra vonatkozik, hogy e környezetvédelmi besorolású járműveket használ a szolgáltatás kezdő időpontjától.

2.számú melléklet

**NYILATKOZAT, A KIZÁRÓ OKOKRA VONATKOZÓAN**

Alulírott/ak \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (‘cégszerű aláíró(i) megnevezése), a(z) pályázó/alvállalkozó1 képviseletében Mór Városi Önkormányzat (8060 Mór, Szt István tér 6.) által „Mór város közigazgatási területén autóbusszal végzett helyi menetrendszerinti személyszállítási szolgáltatás ellátása közszolgáltatási szerződés keretében” tárgyban indított pályázati eljárás során nyilatkoz(om)unk, hogy a Pályázati Kiírásban „A Pályázók Köre, Kizáró okok” A/ pontjában felsorolt a kizáró okok egyike sem vonatkozik cégünkre, miszerint:

a) végelszámolás alatt áll, vagy vonatkozásában csődeljárás elrendeléséről szóló bírósági végzést közzétettek, vagy az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;

b) tevékenységét felfüggesztette vagy akinek tevékenységét felfüggesztették;

c) gazdasági, illetve szakmai tevékenységével kapcsolatban jogerős bírósági ítéletben megállapított bűncselekményt követett el, amíg a büntetett előélethez fűződő hátrányok alól nem mentesült; vagy akinek tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. §-a (2) bekezdés b), c), e) vagy g) pontja alapján a bíróság jogerős ítéletében korlátozta, az eltiltás ideje alatt, vagy ha a Pályázó tevékenységét más bíróság hasonló okból és módon jogerősen korlátozta;

d) korábbi - három évnél nem régebben lezárult - pályázati eljárásban hamis adatot szolgáltatott és ezért az eljárásból kizárták, vagy a hamis adat szolgáltatását jogerősen megállapították, a jogerősen megállapított időtartam végéig;

e) az államháztartásról szóló 2011. évi CXCV. törvény 50. § -ban foglaltaknak nem felel meg

f) a Büntető Törvénykönyvről szóló 2012. évi C. törvény (Btk.) szerinti bűnszervezetben részvétel - ideértve bűncselekmény bűnszervezetben történő elkövetését is -, vesztegetés, az európai közösségek pénzügyi érdekeinek megsértése, illetve pénzmosás bűncselekményt, vagy személyes joga szerinti hasonló bűncselekményt követett el, feltéve, hogy a bűncselekmény elkövetése jogerős bírósági ítéletben megállapítást nyert, amíg a büntetett előélethez fűződő hátrányok alól nem mentesült;

g) egy évnél régebben lejárt adó-, vámfizetési vagy társadalombiztosítási járulékfizetési kötelezettségének -a letelepedése szerinti ország vagy a Kiíró székhelye szerinti ország jogszabályai alapján - nem tett eleget, kivéve, ha megfizetésére halasztást kapott;

h) az adott eljárásban előírt adatszolgáltatási kötelezettség teljesítése során olyan hamis adatot szolgáltat, vagy hamis nyilatkozatot tesz, amely a verseny tisztaságát veszélyezteti

i) gazdasági vagy szakmai tevékenységével kapcsolatban - öt évnél nem régebben meghozott - jogerős bírósági ítéletben megállapított jogszabálysértést követett el;

j) a tisztességtelen piaci magatartás és a versenykorlátozás tilalmáról szóló 1996. évi LVII. törvény 11. §-a, vagy az Európai Közösséget létrehozó szerződés 81. cikke szerinti -öt évnél nem régebben meghozott - jogerős és végrehajtható versenyfelügyeleti határozatban vagy a versenyfelügyeleti határozat bírósági felülvizsgálata esetén a bíróság jogerős és végrehajtható határozatában megállapított és bírsággal sújtott jogszabálysértést követett el versenyeztetési eljárás során; illetőleg ha az ajánlattevő ilyen jogszabálysértését más versenyhatóság vagy bíróság - öt évnél nem régebben - jogerősen megállapította, és egyúttal bírságot szabott ki;

k) korábbi - öt évnél nem régebben lezárult - közbeszerzési eljárás, vagy pályázat alapján vállalt szerződéses kötelezettségének megszegését jogerős közigazgatási, illetőleg bírósági határozat megállapította;

l) a letelepedése szerinti ország nyilvántartásában nincs bejegyezve;

m) gazdasági, illetőleg szakmai tevékenységével kapcsolatban öt évnél nem régebben meghozott jogerős bírósági ítéletben megállapított jogszabálysértést követett el;

n) tekintetében a következő feltételek valamelyike megvalósul:

1. nem EU-, EGT- vagy OECD-tagállamban, vagy olyan államban rendelkezik adóilletőséggel, mellyel Magyarországnak kettős adózás elkerüléséről szóló egyezménye van, vagy;

2. a közszolgáltatási szerződéssel kapcsolatban megszerzett jövedelme az adóilletősége szerinti országban kedvezményesebben adózna (a jövedelemre kifizetett végleges, adó-visszatérítések után kifizetett adót figyelembe véve), mint ahogy a gazdasági szereplő az adott országból származó belföldi forrású jövedelme után adózna. Ennek a feltételnek nem kell eleget tennie a gazdasági szereplőnek, ha Magyarországon bejegyzett fióktelepe útján fogja teljesíteni a közszolgáltatási szerződést és a fióktelepnek betudható jövedelemnek minősülne a szerződés alapján kapott jövedelem;

3. olyan nem szabályozott tőzsdén jegyzett társaság, amelynek a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3.§ 38. pontja szerinti tényleges tulajdonosa nem megismerhető;

4. az eljárásban nem lehet pályázó az a gazdasági szereplő, amelyben közvetetten vagy közvetlenül több mint 25%-os tulajdoni résszel vagy szavazati joggal rendelkezik olyan gazdasági társaság, amelynek tekintetében az előző három alábontott bekezdésben meghatározott feltételek fennállnak. Amennyiben a több mint 25%-os tulajdoni résszel vagy szavazati hányaddal rendelkező gazdasági társaság, társulásként adózik, akkor az ilyen társulás tulajdonos társaságaira vonatkozóan kell a feltételt megfelelően alkalmazni;

o) külföldi székhelyű pályázó esetén az országában a menetrend szerinti autóbusz közlekedésben a nemzeti elbánás a külföldiek számára nem biztosított;

p) az Innovációs és Technológiai Minisztérium Közlekedési Hatósági Ügyekért Felelős Helyettes Államtitkársággal szemben fennálló fizetési kötelezettségének nem tett eleget, kivéve, ha a megfizetésre halasztást kapott;

q) a nemzeti vagyonról szóló 2011. évi CXCVI. törvény 3. (1) bekezdés 1. pontjában rögzített szempontok alapján nem minősül átlátható szervezetnek;

r) jelen pályázati eljárás során hamis adatot szolgáltat vagy hamis nyilatkozatot tesz.

Dátum,

Cégszerű aláírás

1 A megfelelő rész aláhúzandó

3.számú melléklet

**NYILATKOZAT A PÁLYÁZATI KIÍRÁSBAN FOGLALT FELTÉTELEK ÉS KÖTELEZETTSÉGEK ELFOGADÁSÁRÓL**

Alulírott(ak)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(cégszerű aláíró(k) megnevezése), a(z) \_\_\_\_\_\_\_\_\_\_\_\_\_\_\_\_\_\_\_\_\_\_\_(pályázó) pályázó képviseletében Mór Városi Önkormányzat (8060 Mór, Szt. István tér 6.) által „Mór város közigazgatási területén autóbusszal végzett helyi menetrendszerinti személyszállítási szolgáltatás ellátása közszolgáltatási szerződés keretében” tárgyban indított pályázati eljárás során nyilatkoz(om)unk, hogy a pályázati kiírásban foglalt feltételeket és kötelezettségeket megismertem/tük és azokat elfogadtam/tuk.

Dátum,

Cégszerű aláírás

4.számú melléklet

**Mór helyi járatát képező autóbusz vonalak felsorolása**

**„1” – Velegi út lakótelep – Major utca – Bányász vigadó – Autóbusz-állomás**

**„1E” – Velegi út lakótelep – Ipartelep – Major utca – Bányász vigadó – Autóbusz-állomás**

**„1C” – Zimmermann iskola – Hunyadi út – Bányász vigadó**

**„1D” – Autóbusz-állomás – Zimmermann iskola – Velegi út lakótelep**

1-es jelzésű járatok vonalvezetése:

|  |  |  |  |  |
| --- | --- | --- | --- | --- |
| **Menetidő**  **oda**  **(perc)** | **Távolság**  **(km** | **Megállóhelyek** | **Távolság**  **(km)** | **Menetidő**  **vissza**  **(perc)** |
| 0 | 0,0 | Autóbusz állomás | 14,3 | 30 |
| 1 | 0,9 | Zimmermann Iskola | 13,4 | 29 |
| 2 | 1,3 | Kórház bej. út | 13,0 | 27 |
| 3 | 1,8 | Vértes Áruház | 12,5 | 26 |
| 4 | 2,2 | Kapucinus tér | 12,1 | 24 |
| - | - | Széchenyi u. | 11,3 | 23 |
| - | - | Bányász vigadó | 10,5 | 21 |
| - | - | Május 1. u. | 10,0 | 20 |
| - | - | Alkotmány u. | 9,6 | 19 |
| - | - | Hunyadi u. | 8,9 | 17 |
| 6 | 3,0 | Hunyadi u., Kápolna | 8,3 | 15 |
| 8 | 3,6 | Hunyadi u. | - | - |
| 10 | 4,3 | Alkotmány u. | - | - |
| 11 | 4,7 | Május 1. u. | - | - |
| 12 | 5,2 | Bányász vigadó | - | - |
| 14 | 6,0 | Széchenyi u. | - | - |
| 15 | 6,8 | Kapucinus tér (1) | 7,5 | 14 |
| 17 | 7,2 | Vértes Áruház | 7,1 | 13 |
| 18 | 7,8 | Zeneiskola | 6,5 | 12 |
| 19 | 8,2 | Rákóczi u. | 6,1 | 11 |
| 20 | 8,9 | Kölcsey F. u. | 5,4 | 10 |
| 21 | 9,3 | Major u. | 5,0 | 9 |
| 22 | 9,7 | Kölcsey F. u. | 4,6 | 8 |
| 23 | 10,4 | Rákóczi u. | 3,9 | 7 |
| 24 | 11,0 | Zeneiskola | 3,3 | 6 |
| 25 | 11,6 | Vértes Áruház | 2,4 | 5 |
| 26 | 12,1 | Petőfi S. u. | 1,9 | 4 |
| 27 | 12,6 | Deák F. u. | 1,4 | 3 |
| 28 | 13,1 | Vasútállomás, bej. út | 0,9 | 2 |
| 29 | 13,4 | Velegi u. 2. | 0,6 | 1 |
| 30 | 14,0 | Velegi úti lakótelep | 0,0 | 0 |

1-es jelzésű járatok menetrendje:

|  |  |
| --- | --- |
| **Autóbuszok indulnak** | |
| **Autóbusz-állomástól** | **Velegi út lakóteleptől** |
| **MUNKANAPOKON** | |
| 8:00; 9:10; 10:50; 14:50; 17:20; 18:50 | 5:50; 7:00; 8:30; 9:50; 11:30; i15:30; 18:00; 19:20 |
| **SZABADNAPOKON** | |
| 6:30; 8:00; 9:10; 10:50; 12:50; 14:50; 16:50 | 7:00; 8:30; 9:50; 11:30; 13:30; 15:30; 17:30 |
| **MUNKASZÜNETI NAPOKON** | |
| 8:00; 9:10; 10:50; 12:50; 14:50; 16:50; | 7:00; 8:30; 9:50; 11:30; 13:30; 15:30; 17:30 |
|  | |
| **JELMAGYARÁZAT** | |
| **i: a járat iskolai előadási napokon a Major utca után betér a Zimmermann iskolához és úgy folytatja a járatot a Bányász vigadó felé.** | |

1E jelzésű járatok vonalvezetése:

|  |  |  |  |  |
| --- | --- | --- | --- | --- |
| **Menetidő**  **oda**  **(perc)** | **Távolság**  **(km** | **Megállóhelyek** | **Távolság**  **(km)** | **Menetidő**  **vissza**  **(perc)** |
| 0 | 0,0 | **Autóbusz állomás** | **17,7** | 35 |
| 1 | 0,9 | Zimmermann Iskola | 16,8 | 34 |
| 2 | 1,3 | Kórház bej. út | 16,4 | 32 |
| 4 | 1,8 | Vértes Áruház | 15,9 | 31 |
| 5 | 2,2 | Kapucinus tér | 15,5 | 30 |
| - | - | Széchenyi u. | 14,7 | 29 |
| - | - | **Bányász vigadó** | **13,9** | 28 |
| - | - | Május 1. u. | 13,4 | 27 |
| - | - | Alkotmány u. | 13,0 | 25 |
| - | - | Hunyadi u. | 12,3 | 23 |
| 6 | 3,0 | Hunyadi u., Kápolna | 11,7 | 21 |
| 8 | 3,6 | Hunyadi u. | - | - |
| 10 | 4,3 | Alkotmány u. | - | - |
| 11 | 4,7 | Május 1. u. | - | - |
| 12 | 5,2 | **Bányász vigadó** | **-** | - |
| 14 | 6,0 | Széchenyi u. | - | - |
| 15 | 6,8 | Kapucinus tér (1) | 10,9 | 20 |
| 17 | 7,2 | Vértes Áruház | 10,5 | 19 |
| 18 | 7,8 | Zeneiskola | 9,9 | 18 |
| 19 | 8,2 | Rákóczi u. | 9,3 | 17 |
| 20 | 8,9 | Kölcsey F. u. | 8,6 | 16 |
| 21 | 9,3 | **Major u.** | **8,2** | **15** |
| 22 | 9,7 | Kölcsey F. u. | 7,8 | 14 |
| 23 | 10,4 | Rákóczi u. | 7,1 | 13 |
| 24 | 11,0 | Zeneiskola | 6,7 | 12 |
| 25 | 11,6 | Vértes Áruház | 5,8 | 11 |
| 26 | 12,1 | Petőfi S. u. | 5,3 | 10 |
| 27 | 12,6 | Deák F. u. | 4,8 | 9 |
| 29 | 14,0 | Akai út | - | - |
| 30 | 14,4 | Ipar u. | - | - |
| 31 | 14,7 | Hammerstein u. | - | - |
| 32 | 15,1 | Mester u. | - | - |
| - | - | Mester u. | 4,2 | 7 |
| - | - | Hammerstein u. | 3,8 | 6 |
| - | - | Ipar u. | 3,5 | 5 |
| - | - | Akai út | 3,1 | 4 |
| 33 | 16,4 | Vasútállomás, bej. út | 0,9 | 2 |
| 34 | 16,7 | Velegi u. 2. | 0,6 | 1 |
| 35 | 17,3 | **Velegi út lakótelep** | **0,0** | 0 |

1E járatok menetrendje:

|  |  |
| --- | --- |
| **Autóbuszok indulnak** | |
| **Autóbusz-állomástól** | **Velegi út lakóteleptől** |
| **MUNKANAPOKON** | |
| 5:10; 6:20; 13:10; | 14:15; 16:20; 22:15; |
|  | |

1C jelzésű járatok vonalvezetése és menetrendje

|  |  |  |
| --- | --- | --- |
| **Menetidő**  **oda**  **(perc)** | **Távolság**  **(km** | **Megállóhelyek** |
| 0 | 0,0 | **Zimmermann Iskola** |
| 2 | 0,4 | Kórház bej. út |
| 3 | 0,9 | Vértes Áruház |
| 4 | 1,3 | Kapucinus tér |
| 6 | 2,1 | Hunyadi u. Kápolna |
| 7 | 2,7 | Hunyadi u. |
| 8 | 3,4 | Alkotmány u. |
| 9 | 3,8 | Május 1. u. |
| 10 | 4,3 | **Bányász vigadó** |

|  |
| --- |
| **Autóbuszok indulnak** |
| **Zimmermann iskolától** |
| **ISKOLAI ELŐADÁSI NAPOKON** |
| 13:56 |
|  |

1D jelzésű járatok vonalvezetése és menetrendje:

|  |  |  |  |  |
| --- | --- | --- | --- | --- |
| **Menetidő**  **oda**  **(perc)** | **Távolság**  **(km** | **Megállóhelyek** | **Távolság**  **(km)** | **Menetidő**  **vissza**  **(perc)** |
| **-** | **-** | Kapucinus tér | 5,8 | 12 |
| **-** | **-** | Vértes Áruház | 5,4 | 11 |
| **-** | **-** | Kórház bej. út | 4,9 | 10 |
| 0 | 0,0 | **Autóbusz állomás** | **4,2** | 9 |
| 2 | 0,9 | **Zimmermann iskola** | **3,3** | 7 |
| 3 | 1,3 | Kórház bej. út | 2,9 | 6 |
| 4 | 1,8 | Vértes Áruház | 2,4 | 5 |
| 5 | 2,3 | Petőfi S. u. | 1,9 | 4 |
| 6 | 2,8 | Deák F. u. | 1,4 | 3 |
| 7 | 3,3 | Vasútállomás, bej. út | 0,9 | 2 |
| 8 | 3,6 | Velegi u. 2. | 0,6 | 1 |
| 9 | 4,2 | **Velegi út lakótelep** | **0,0** | 0 |

|  |  |
| --- | --- |
| **Autóbuszok indulnak** | |
| **Autóbusz-állomástól** | **Velegi út lakóteleptől** |
| **MUNKANAPOKON** | |
| iZ13:57; 16:10; 22:05 | **iK 7:30; iZ**13:50 |
| **JELMAGYARÁZAT** | |
| **iZ** a járat iskolai előadási napokon a Zimmermann iskolától/iskoláig közlekedik | |
| **iK** a járat iskolai előadási napokon a Kapucinus térig közlekedik | |